Pernyataan privasi Windows 8.1 dan Windows Server 2012 R2 untuk ciri-ciri pemasangan
Microsoft memberikan komitmen untuk melindungi privasi anda. Pernyataan privasi ini menerangkan pengumpulan data dan amalan penggunaan beberapa ciri yang boleh anda pilih semasa menyediakan Windows 8.1 atau Windows Server 2012 R2 (“Windows”). Pernyataan privasi Windows 8.1 dan Windows Server 2012 R2 yang lengkap tersedia dalam talian di:
http://go.microsoft.com/fwlink/?LinkId=280262
Ciri yang boleh anda pilih semasa memasang Windows 8.1 atau Windows Server 2012 R2 termasuk Dynamic Update dan Program Peningkatan Pemasangan. Pengaktifan berlaku secara automatik semasa anda menyediakan Windows 8.1 atau Windows Server 2012 R2. Ciri yang anda boleh pilih semasa menyediakan Windows termasuk selepas pemasangan termasuk pemasangan peranti, Internet Explorer Do Not Track, senarai keserasian Internet Explorer, Selak Depan Internet Explorer dengan Ramalan Halaman, Penyaring SmartScreen Internet Explorer, perkhidmatan lokasi, akaun Microsoft dan segerakkan tetapan anda, Perkhidmatan Perlindungan Aktif Microsoft, nama dan gambar akaun, perkhidmatan kemas kini, URL untuk kandungan web yang digunakan oleh aplikasi, Program Pembaikan Pengalaman Pelanggan Windows, kemas kini aplikasi automatik Gedung Windows, Pelaporan Ralat Windows, Program Pembaikan Pengalaman Bantuan Windows, Gelintaran Windows, dan Windows SmartScreen. Dengan persetujuan anda, ciri ini mungkin menghantar maklumat melalui Internet semasa anda memasang dan menyediakan Windows, atau semasa anda menggunakan Windows kemudian.
Pengumpulan dan penggunaan maklumat anda
Maklumat peribadi yang kami kumpulkan daripada anda semasa persediaan akan digunakan oleh Microsoft dan subsidiari serta sekutu kawalannya untuk menyediakan ciri yang anda guna dan sediakan perkhidmatan atau menjalankan transaksi yang anda minta atau luluskan. Maklumat juga mungkin digunakan untuk menganalisis dan meningkatkan  produk dan perkhidmatan Microsoft.
Kecuali seperti yang dijelaskan dalam pernyataan ini, maklumat peribadi yang anda sediakan tidak akan dipindahkan kepada pihak ketiga tanpa keizinan anda. Kadangkala, kami menggunakan khidmat syarikat lain untuk menyediakan perkhidmatan terhad bagi pihak kami, seperti menjalankan analisis statistik. Kami hanya memberikan maklumat peribadi yang syarikat tersebut perlukan untuk memberikan perkhidmatan. Mereka dilarang menggunakan maklumat tersebut untuk sebarang tujuan lain.
Microsoft mungkin mencapai atau mendedahkan maklumat anda, termasuk kandungan komunikasi anda untuk: (a) mematuhi undang-undang atau membalas permintaan sah atau proses undang-undang; (b) melindungi hak atau harta Microsoft atau pelanggan kami, termasuk penguatkuasaan perjanjian atau dasar kami yang mentadbir penggunaan perisian oleh anda; atau (c) bertindak berasaskan kepercayaan niat baik bahawa capaian dan pendedahan sedemikian perlu dilakukan untuk melindungi keselamatan peribadi pekerja Microsoft, pelanggan atau orang awam.
Maklumat yang dikumpulkan atau dihantar oleh Microsoft melalui Microsoft mungkin disimpan dan diproses di Amerika Syarikat atau mana-mana negara lain yang mempunyai kemudahan Microsoft atau sekutu, subsidiari atau pembekal khidmatnya. Microsoft mematuhi rangka kerja safe harbor yang ditetapkan oleh Jabatan Perdagangan A.S. berkenaan dengan pengumpulan, penggunaan dan pengekalan data daripada Kesatuan Eropah, Kawasan Ekonomi Eropah dan Switzerland.
Pengumpulan dan penggunaan maklumat mengenai PC anda
Apabila anda menggunakan perisian dengan ciri yang didayakan Internet, maklumat mengenai PC anda ("maklumat komputer standard") dihantar ke laman web yang anda lawat dan perkhidmatan dalam talian yang anda gunakan. Maklumat komputer standard lazimnya merangkumi maklumat seperti alamat IP anda, versi sistem pengendalian, versi penyemak imbas, dan seting rantau serta bahasa. Dalam sesetengah kes, ia mungkin turut termasuk ID perkakasan, yang menunjukkan pengeluar peranti, nama peranti dan versi. Jika ciri atau perkhidmatan tertentu menghantar maklumat kepada Microsoft, maklumat komputer standard akan dihantar bersama.
Butiran privasi bagi setiap ciri, perisian atau perkhidmatan pemasangan Windows dalam maklumat privasi tambahan yang disenaraikan di bawah menghuraikan jenis maklumat tambahan yang dikumpulkan dan cara ia digunakan.
Keselamatan mengenai maklumat anda
Microsoft memberikan komitmen untuk membantu melindungi keselamatan maklumat anda. Kami menggunakan pelbagai teknologi dan prosedur keselamatan untuk membantu melindungi maklumat anda daripada capaian, penggunaan atau pendedahan yang tidak dibenarkan. Contohnya, kami menyimpan maklumat yang anda sediakan pada sistem komputer dengan capaian terhad, yang terletak dalam kemudahan terkawal. Apabila kami menghantar maklumat yang amat sulit (seperti nombor kad kredit atau kata laluan) melalui Internet, kami melindunginya menerusi penggunaan penyulitan, seperti protokol Lapisan Soket Selamat (SSL).
Untuk maklumat lanjut
Microsoft mengalu-alukan komen anda berkenaan pernyataan privasi ini. Jika anda ada soalan berkenaan pernyataan privasi ini, atau percaya kami tidak mematuhinya, sila hubungi kami dengan menyerahkan soalan anda dalam talian kepada Maklum Balas Privasi di:
http://go.microsoft.com/fwlink/?LinkId=227290
Atau melalui mel di:
Pernyataan privasi untuk ciri pemasangan Windows 8.1 dan Windows Server 2012 R2
c/o Microsoft Privacy
Microsoft Corporation
One Microsoft Way
Redmond, Washington 98052 USA
Memasang Windows
Kemas Kini Dinamik
Apa yang dilakukan ciri ini
Dynamic Update memungkinkan Windows untuk melakukan semakan satu kali dengan Windows Update untuk mendapatkan kemas kinian terkini untuk PC anda semasa  Windows sedang dipasang. Jika kemas kini ditemui, Dynamic Update secara automatik, memuat turun dan memasangnya supaya PC anda terkini pada kali pertama anda mendaftar atau menggunakannya. 
Maklumat yang dikumpulkan, diproses atau dihantar
Untuk memasang pemacu yang serasi, Dynamic Update menghantar maklumat kepada Microsoft mengenai perkakasan PC anda. Jenis kemas kini Dynamic Update boleh muat turun kepada PC anda termasuk: 
•	Kemas kini pemasangan. Kemas kini perisian penting untuk fail pemasangan bagi membantu memastikan pemasangan berjaya.
•	Kemas kini pemacu dalam kotak. Kemas kini pemacu penting untuk versi Windows yang sedang anda pasang. 
Selain itu, jika anda memasang Windows dari Gedung Windows, Dynamic Update akan memuat turun dan memasang kemas kinian terkini ke Windows, serta pemacu perkakasan tertentu yang diperlukan oleh PC anda.
Penggunaan maklumat
Dynamic Update melaporkan maklumat kepada Microsoft mengenai perkakasan PC anda untuk membantu mengenal pasti pemacu yang betul untuk sistem anda. Untuk mendapatkan maklumat lanjut mengenai cara maklumat yang dikumpulkan melalui Dynamic Update digunakan, lihat seksyen Perkhidmatan Kemas Kini daripada dokumen ini.

          .
Pilihan dan kawalan
Jika anda memasang Windows dari Gedung Windows, Persediaan memuat turun dan memasang kemas kinian secara automatik. Jika anda memasang Windows dari media fizikal, anda akan ditanya sama ada anda ingin ke dalam talian untuk memasang kemas kini. 
Program Peningkatan Pemasangan
Apa yang dilakukan ciri ini
Ciri ini menghantar satu laporan kepada Microsoft yang mengandungi maklumat asas PC anda dan cara anda memasang Windows. Microsoft menggunakan maklumat ini untuk membantu meningkatkan pengalaman pemasangan dan membuat penyelesaian kepada masalah pemasangan biasa. 

Maklumat yang dikumpulkan, diproses atau dihantar
Biasanya, laporan termasuk maklumat mengenai pengalaman pemasangan anda, seperti tarikh pemasangan, masa diambil untuk setiap fasa pemasangan untuk selesai, sama ada pemasangan adalah naik taraf atau pemasangan baru bagi produk, butiran versi, bahasa sistem pengendalian, jenis media, konfigurasi PC, dan status kejayaan atau kegagalan, bersama dengan sebarang kod ralat. 
Jika anda memilih untuk menyertai Program Pembaikan Pemasangan, laporan dihantar kepada Microsoft apabila anda bersambung kepada Internet. Program Pembaikan Pemasangan secara rawak menjana nombor yang dipanggil pengecam unik sejagat (GUID) yang dihantar bersama laporan kepada Microsoft. GUID membolehkan kami menentukan data yang mana dihantar dari PC tertentu setiap masa. GUID tidak mengandungi sebarang maklumat peribadi dan tidak digunakan untuk mengenal pasti anda.
Penggunaan maklumat
Microsoft dan rakan kongsi kami menggunakan laporan untuk membantu meningkatkan produk dan perkhidmatan kami. Kami menggunakan GUID untuk menghubungkaitkan data ini dengan yang dikumpulkan melalui Program Pembaikan Pengalaman Pelanggan Windows (CEIP), iaitu program yang anda boleh pilih untuk sertai semasa anda menggunakan Windows. 
Pilihan dan kawalan
Anda boleh memilih untuk menyertai program ini semasa anda memasang Windows dengan memilih Saya mahu membantu mempertingkatkan pemasangan Windows. 
Untuk mendapatkan maklumat lanjut, lihat seksyen Windows CEIP.
Menyediakan Windows
Pengaktifan
Apa yang dilakukan ciri ini
Pengaktifan mengurangkan cetak rompak perisian yang membantu memastikan pelanggan Microsoft menerima kualiti perisian yang dijangka. Setelah perisian anda diaktifkan, kunci produk khusus akan dikaitkan dengan PC (atau perkakasan) pada mana perisian anda dipasang. Perkaitan ini mengelakkan kunci produk daripada digunakan untuk mengaktifkan salinan perisian yang sama pada berbilang PC. Beberapa perubahan perkakasan atau perisian PC anda mungkin memerlukan anda mengaktifkan semula Windows. Pengaktifan boleh mengesan dan menyahdayakan eksploitasi pengaktifan (perisian yang memintas pengaktifan perisian Microsoft). Jika ada eksploitasi pengaktifan, vendor perisian atau perkakasan mungkin mengusik perisian asli Microsoft untuk membuat salinan cetak rompak perisian. Eksploitasi pengaktifan boleh mengganggu dengan operasi biasa sistem anda.
Maklumat yang dikumpulkan, diproses atau dihantar
Semasa pengaktifan, maklumat berikut dihantar kepada Microsoft:
•	Kod produk Microsoft (kod lima digit yang mengenal pasti produk Microsoft yang anda aktifkan).
•	ID saluran atau kod tapak yang mengenal pasti cara produk Windows diperoleh pada asalnya. Contohnya, saluran ID atau kod tapak mengenal pasti sama ada produk pada asalnya dibeli dari kedai runcit, diperoleh sebagai salinan penilaian, diperoleh menerusi program perlesenan volum, atau diprapasang oleh pengeluar PC.
•	Tarikh pemasangan dan sama ada pemasangan berjaya.
•	Maklumat yang membantu mengesahkan kunci produk Microsoft anda tidak diusik.
•	Buatan dan model PC.
•	Maklumat versi untuk sistem pengendalian dan perisian.
•	Seting rantau dan bahasa.
•	Nombor unik yang dipanggil Pengecam Unik Sejagat (GUID) diuntukkan pada PC anda. 
•	Kunci Produk (dikaburkan) dan ID Produk.
•	Nama BIOS, nombor semakan dan tarikh semakan.
•	Nombor siri volum pemacu keras (dikaburkan).
•	Hasil semakan pengaktifan: Ini termasuklah kod ralat dan maklumat mengenai sebarang eksploitasi pengaktifan dan perisian berniat jahat berkaitan atau perisian tanpa kebenaran yang ditemui atau dinyahdayakan:
•	Pengecam eksploitasi pengaktifan.
•	Keadaan semasa eksploitasi pengaktifan, seperti dibersihkan atau dikuarantikan.
•	Pengenalpastian pengeluar PC.
•	Nama fail dan hash eksploitasi pengaktifan, serta hash komponen perisian berkaitan yang mungkin menunjukkan berlakunya eksploitasi pengaktifan.
•	Nama dan hash bagi kandungan fail arahan permulaan PC anda. Jika lesen Windows anda adalah berasaskan langganan, maklumat mengenai cara langganan anda berfungsi akan turut dihantar. Maklumat komputer standard juga dihantar.
•	Jika anda menggunakan salinan berlesen volum Windows yang menggunakan pelayan pengaktifan, alamat IP bagi pelayan tersebut mungkin dihantar ke Microsoft.
Penggunaan maklumat
Microsoft menggunakan maklumat untuk mengesahkan anda mempunyai salinan perisian berlesen. Microsoft tidak menggunakan maklumat untuk menghubungi pengguna secara individu. Maklumat pelayan lesen digunakan untuk memastikan bahawa pelayan lesen mematuhi perjanjian lesennya.
Pilihan dan kawalan
Pengaktifan diperlukan dan dijalankan secara automatik semasa anda menyediakan Windows. Jika anda tiada lesen perisian yang sah, anda tidak dapat mengaktifkan Windows.
Pemasangan peranti
Apa yang dilakukan ciri ini
Apabila peranti baru dipasang pada PC anda, Windows secara automatik menggelintar, memuat turun dan memasang perisian pemacu peranti. Windows juga boleh memuat turun maklumat mengenai peranti, seperti perihalan, gambar dan logo pengeluar. Sesetengah peranti, termasuk pencetak, kamera web, peranti jalur lebar mudah alih dan peranti mudah alih tertentu yang boleh disegerakkan dengan Windows, mempunyai aplikasi yang mendayakan sepenuhnya fungsi peranti dan pengalaman pengguna. Jika pengilang peranti menyediakan aplikasi untuk peranti, Windows secara automatik memuat turun dan memasang aplikasi tersebut dari Gedung Windows jika anda telah mendaftar masuk ke Gedung.
Maklumat yang dikumpulkan, diproses atau dihantar
Apabila Windows mencari pemacu, ia akan menghubungi perkhidmatan dalam talian Windows Update untuk mencari dan memuat turun pemacu peranti, jika pemacu yang bersesuaian tiada pada PC anda. Untuk mendapatkan maklumat lanjut mengenai maklumat yang dikumpulkan oleh Kemas Kinian dan cara maklumat itu digunakan, pernyataan privasi Perkhidmatan Kemas Kinian di:
http://go.microsoft.com/fwlink/?linkid=50142.
Untuk mengambil maklumat peranti anda dan menentukan sama ada aplikasinya disediakan, Windows menghantar data peranti kepada Microsoft , termasuk ID Perantinya (contohnya, ID Perkakasan atau ID Model bagi peranti yang anda gunakan), rantau dan bahasa anda, serta tarikh maklumat peranti tersebut terakhir dikemas kini. Jika aplikasi peranti disediakan, Windows memuat turun dan memasangnya secara automatik dari Gedung Windows. Aplikasi akan disediakan dalam akaun Gedung Windows anda dalam senarai aplikasi yang anda miliki.
Penggunaan maklumat
Maklumat dihantar kepada Microsoft digunakan untuk membantu menentukan dan memuat turun pemacu peranti, maklumat dan aplikasi yang sesuai untuk peranti anda. Microsoft tidak menggunakan maklumat yang dihantar untuk mengenal pasti atau menghubungi anda.
Pilihan dan kawalan
Jika anda memilih seting ekspres semasa menyediakan  Windows, anda menghidupkan muat turun automatik dan pemasangan pemacu peranti, maklumat dan aplikasi. Jika anda memilih untuk menyesuaikan seting, anda boleh mengawal muat turun automatik dan pemasangan pemacu peranti, apl dan info dengan memilih Secara automatik dapatkan pemacu peranti, apl, info untuk peranti baru di bawah Bantu lindungi dan kemas kinian PC anda. Selepas menyediakan  anda boleh menukar seting ini dalam Panel Kawalan dengan memilih, Tukar seting pemasangan peranti, dan kemudian, memilih Tidak, biarkan saya memilih apa yang hendak dilakukan.
Anda boleh membuat pemasangan aplikasi peranti pada bila-bila masa tanpa membuang pemasangan peranti, walaupun anda mungkin memerlukan aplikasi untuk menggunakan ciri tertentu peranti. Anda boleh memasang semua aplikasi peranti selepas anda membuang pemasangan dengan pergi ke senarai aplikasi yang anda miliki dalam Gedung Windows.
Penyulitan peranti
Apa yang dilakukan ciri ini
Penyulitan peranti membantu melindungi data anda dengan menyulitkannya menggunakan teknologi Penyulitan Pemacu BitLocker, yang boleh membantu menghalang serangan perisian luar talian. Apabila anda menghidupkan penyulitan peranti, Windows menyulitkan data pada pemacu yang dipasang Windows.
Maklumat yang dikumpulkan, diproses atau dihantar
Apabila anda menggunakan penyulitan perisian, kunci kriptografi dalam memori menyulitkan dan menyahsulitkan data secara berterusan semasa kunci ini membaca atau menulis pemacu yang dilindungi. Apabila anda menggunakan penyulitan perkakasan, penyulitan dan penyahsulitan data dijalankan oleh pemacu.
Windows menggunakan Modul Platform Dipercayai (TPM) pada PC anda untuk menyimpan dan menguruskan kunci kriptografi yang digunakan untuk menyulitkan pemacu anda. Apabila penyulitan peranti dihidupkan, Windows secara automatik menyulitkan pemacu yang dipasang Windows dan menjana kunci pemulihan. Kunci pemulihan boleh membantu anda mencapai data anda yang dilindungi jika berlaku kegagalan perkakasan atau masalah lain.
Kunci pemulihan BitLocker untuk PC anda disandarkan dalam talian secara automatik, dalam akaun Microsoft OneDrive pada setiap akaun pentadbir yang disambungkan kepada akaun Microsoft. Nama komputer anda dan pengecam untuk kunci pemulihan turut disandarkan dalam akaun OneDrive yang sama. Untuk membantu melindungi privasi anda, maklumat dihantar secara disulitkan melalui SSL. 
Penggunaan maklumat
Kunci kriptografi dan pengecam unik sejagat (GUID) disimpan dalam memori PC anda untuk menyokong operasi BitLocker. Maklumat pemulihan membolehkan anda mencapai data yang dilindungi sekiranya berlaku kegagalan perkakasan atau masalah lain, dan membolehkan BitLocker membezakan pengguna sah dan pengguna yang tidak sah.
Microsoft menyandarkan maklumat pemulihan dalam akaun OneDrive anda supaya anda boleh mencapainya dalam talian. Kami tidak menggunakan maklumat kunci pemulihan atau menyimpannya di tempat lain selain daripada akaun OneDrive. Kami mungkin menggunakan data agregat mengenai kunci pemulihan bagi menganalisis aliran dan membantu memperbaik produk dan perkhidmatan kami. Contohnya, kami mungkin menggunakan maklumat ini untuk menentukan bahagian PC di mana Penyulitan Peranti dihidupkan.
Pilihan dan kawalan
Jika anda memilih untuk menggunakan akaun Microsoft semasa menyediakan PC anda dan PC anda menyokongnya, penyulitan peranti dihidupkan dan kunci pemulihan disandarkan dalam akaun OneDrive anda. Jika anda memilih untuk menggunakan akaun tempatan semasa menyediakan PC anda, penyulitan peranti dimatikan.
Jika anda kemudiannya menyambung akaun Microsoft kepada akaun pentadbir pada PC anda:
•	Jika penyulitan peranti belum dihidupkan, Windows menghidupkannya secara automatik dan menyandarkan info pemulihan ke akaun OneDrive pengguna tersebut.
•	Jika penyulitan peranti telah dihidupkan, maklumat pemulihan untuk PC anda akan disandarkan ke akaun OneDrive pengguna tersebut.
Anda boleh melihat dan menguruskan kunci pemulihan yang disimpan dalam akaun OneDrive anda di http://onedrive.com/recoverykey.
Storan awan OneDrive
Apa yang dilakukan ciri ini
Apabila anda mendaftar masuk dengan akaun Microsoft pada peranti anda, anda memilih untuk menyimpan kandungan dan seting tertentu secara automatik ke Microsoft supaya anda mempunyai sandaran jika sesuatu berlaku kepada peranti anda.
Maklumat yang dikumpul, diproses, disimpan atau dihantar
Semasa persediaan, jika anda memilih untuk menggunakan OneDrive untuk storan awan, Windows akan menghantar kandungan secara automatik ke pelayan Microsoft, termasuk:
•	Foto dan video pada peranti anda yang disimpan dalam folder gulungan kamera.
•	Seting yang khusus untuk peranti anda dan tidak dikongsi antara peranti anda.
•	Info deskriptif mengenai peranti anda, seperti nama dan jenis peranti.
Anda boleh juga memilih untuk menyimpan kandungan tambahan seperti fail peribadi pada pelayan Microsoft, dan apl boleh memilih untuk memilih pelayan Microsoft sebagai lokasi simpanan lalai untuk fail anda.
Penggunaan maklumat
Windows menggunakan kandungan untuk menyediakan perkhidmatan storan awan. Microsoft tidak menggunakan kandungan atau maklumat anda untuk mengenal pasti, menghubungi atau mensasarkan pengiklanan kepada anda.
Pilihan dan kawalan
Jika anda memilih untuk menggunakan seting OneDrive lalai semasa menyediakan PC anda, Windows akan menyimpan kandungan yang diterangkan dalam seksyen ini ke OneDrive. Anda boleh menukar seting ini pada bila-bila masa dalam seksyen OneDrive seting PC. 

Kemas kini senarai keserasian Internet Explorer
Apa yang dilakukan ciri ini
Bagi meningkatkan pengalaman penyemakan lalu anda, Microsoft menyediakan senarai keserasian, yang melaras kelakuan Internet Explorer untuk menyesuaikan diri dengan perkakasan PC dan laman web yang sentiasa berubah.
Senarai keserasian termasuk:
•	Senarai laman web yang dibuat khas untuk pelayar lain atau lebih lama, yang membolehkan Internet Explorer secara automatik melaras cara ia mempersembahkan laman web ini atau cara ia berkomunikasi dengan laman web ini untuk mempertingkatkan keserasian dan menyediakan pengalaman pengguna yang lebih baik di laman web ini. 
•	Senarai peranti perkakasan, terutamanya perkakasan grafik tertentu yang diketahui mempunyai masalah keserasian, supaya Internet Explorer boleh mengelak daripada menggunakan peranti ini apabila mempersembahkan kandungan web. 
•	Senarai laman web yang menggunakan Adobe Flash Player dalam cara yang diketahui serasi dengan Internet Explorer, supaya Flash Player boleh didayakan untuk laman web ini tersebut.
•	Senarai alamat web popular yang Internet Explorer sediakan sebagai saranan apabila pengguna menaip di dalam bar alamat.
•	Senarai laman web yang menyokong ciri Selak Depan, digunakan untuk menentukan masa terbaik untuk mendayakan ciri tersebut. 
Anda boleh mengaktifkan Kemas Kini Senarai Keserasian untuk keserasian laman web yang lebih baik. Jika anda memilih untuk mengaktifkannya, Internet Explorer secara automatik dan secara berkala akan memuat turun set senarai keserasian terkini daripada Microsoft.
Maklumat yang dikumpulkan, diproses atau dihantar
Jika anda menghidupkan kemas kini senarai keserasian, Internet Explorer secara automatik dan berkala akan memuat turun set senarai keserasian terkini daripada Microsoft. Senarai ini merangkumi senarai laman web dan perkakasan PC seperti yang dihuraikan di atas. 
Penggunaan maklumat
Internet Explorer menggunakan senarai keserasian terkini, bersama seting Keserasian tersimpan, untuk membantu menentukan seting keserasian optimum untuk laman web, perkakasan grafik, dan ciri.
Pilihan dan kawalan
Jika anda memilih seting ekspres semasa menyediakan Windows, anda menghidupkan Kemas Kini Senarai Keserasian. Jika anda memilih untuk menyesuaikan seting, anda boleh mengawal Kemas Kini Senarai Keserasian dengan memilih Muat turun senarai keserasian untuk Internet Explorer bagi membantu meningkatkan pengalaman saya di sesetengah laman di bawah Semak penyelesaian secara dalam talian. Selepas menyediakan Windows, anda boleh menukar seting ini dalam dialog seting Paparan Keserasian dalam Internet Explorer.
Untuk mendapatkan maklumat lanjut mengenai ciri Internet Explorer yang terjejas kerana senarai keserasian, baca pernyataan privasi Internet Explorer di:
http://go.microsoft.com/fwlink/?LinkId=239590

Selak Depan Internet Explorer dengan Ramalan Halaman
Apa yang dilakukan ciri ini
Selak Depan dengan Ramalan Halaman cuba menentukan halaman yang anda berkemungkinan besar pergi seterusnya dan secara proaktif memuatkan halaman tersebut di latar, membolehkan anda mendapat pengalaman menyemak imbas yang lebih baik. 
Maklumat yang dikumpulkan, diproses atau dihantar
Apabila ciri ini diaktifkan, maklumat mengenai halaman web yang anda lawat dihantar kepada Microsoft, bersama-sama maklumat komputer standard. Ini termasuk alamat halaman web yang anda lawati dan juga maklumat mengenai imej dan video yang disertakan pada halaman. 
Maklumat yang dikaitkan dengan alamat web, seperti terma atau data carian yang anda masukkan dalam borang mungkin disertakan. Contohnya, jika anda melawat laman web gelintar Microsoft.com di http://search.microsoft.com dan masukkan "E-mel" sebagai istilah gelintar, alamat penuh http://search.microsoft.com/results.aspx?q=E-mel&qsc0=0&FORM=QBMH1&mkt=en-US akan dihantar. Rentetan alamat mungkin secara tidak sengaja mengandungi maklumat peribadi. 
Statistik mengenai halaman web yang anda lawat akan dihantar kepada Microsoft, seperti masa anda melawat halaman web, halaman web yang merujuk anda, dan cara anda sampai ke sana (contohnya, dengan klik pautan atau salah satu Kegemaran anda). Pengecam unik yang dijana oleh Internet Explorer juga dihantar. Pengecam unik ialah nombor yang dijanakan secara rawak yang tidak mengandungi sebarang maklumat peribadi dan tidak digunakan untuk mengenal pasti diri anda. Jika anda memadamkan sejarah pelayaran anda atau jika anda mematikan dan menghidupkan semula Selak Hadapan, pengecam unik baru akan dicipta. Kami tidak mengkorelasikan pengecam unik lama dengan yang baru. 
Maklumat lain yang dapat membantu Microsoft meningkatkan pengalaman ciri dalam Internet Explorer turut akan dihantar merangkumi masa yang diambil untuk memuatkan halaman di dalam Internet Explorer dan maklumat standard mesin seperti jenis sambungan rangkaian anda, maklumat model peranti, dan sama ada anda mempunyai perkakasan jenis sentuh. Internet Explorer secara berkala akan memuat turun kemas kini kepada senarai laman web yang menyokong Selak Depan dengan Ramalan Halaman.
Untuk membantu melindungi privasi anda, maklumat disulitkan apabila dihantar kepada Microsoft. Selain itu, Microsoft menapis rentetan alamat untuk cuba mengalih keluar maklumat peribadi.
Penggunaan maklumat
Microsoft menggunakan maklumat yang dihantar oleh Selak Depan dengan Ramalan Halaman untuk meningkatkan ciri dan menjana ramalan yang lebih baik. Maklumat ini juga mungkin digunakan untuk meningkatkan kualiti produk dan perkhidmatan Microsoft.  
Maklumat ini tidak digunakan untuk mengenal pasti, menghubungi, atau mensasarkan iklan kepada anda.
Pilihan dan kawalan
Jika anda memilih seting ekspres semasa menyediakan Windows, anda menghidupkan Selak Depan dengan Ramalan Halaman. Jika anda memilih untuk menyesuaikan seting, anda boleh mematikan ciri ini di bawah Kongsi maklumat dengan Microsoft dan perkhidmatan lain. Selepas menyediakan Windows, anda boleh mengubah seting ini dalam seting Internet Explorer.

Untuk mendapatkan maklumat lanjut mengenai ciri ini dan privasi anda, baca pernyataan privasi Internet Explorer dalam talian di:
http://go.microsoft.com/fwlink/?LinkId=239590
Internet Explorer Jangan Jejaki
Apa yang dilakukan ciri ini
Apabila anda melawati tapak web dalam sebarang pelayar, anda berkongsi maklumat secara automatik dengan tapak web tersebut, seperti kuki, alamat IP anda dan maklumat standard komputer yang lain. Jika laman web mengandungi kandungan yang disediakan oleh laman web pihak ketiga, (contohnya peta, iklan, atau alat ukuran web seperti suar web atau skrip), beberapa maklumat anda mungkin dihantar secara automatik kepada pembekal kandungan. Ini ada beberapa manfaat: contohnya, anda boleh mencapai kandungan pihak ketiga dengan mudah, dan kehadiran iklan pada laman web yang anda lawat membolehkan laman web menyediakan capaian kepada kandungan premium secara percuma. Walau bagaimanapun, privasi anda boleh terjejas akibatnya, kerana ada kemungkinan pembekal kandungan boleh menjejak anda merentasi berbilang tapak web. Jika anda memilih untuk menghidupkan ciri Jangan Jejak dalam Internet Explorer, Internet Explorer akan menghantar permintaan Jangan Jejak ke tapak web yang anda lawati dan kepada pihak ketiga yang kandungannya dihoskan pada tapak tersebut. Ci ini hanya berfungsi dalam Internet Explorer—ciri ini tidak memberi kesan terhadap sebarang seting Jangan Jejak dalam pelayar yang lain.
Maklumat yang dikumpulkan, diproses atau dihantar
Jika anda memilih untuk menghidupkan ciri Jangan Jejak, setiap kali anda melawati laman web, Internet Explorer akan menghantar permintaan Jangan Jejak ke laman web dan pelayan pihak ketiga yang kandungannya dihoskan pada laman web tersebut. Cara laman web yang anda lawat memilih untuk memberikan respons atau mentafsir permintaan Jangan Jejak tertakluk pada amalan privasi mereka. Tiada maklumat dihantar kepada Microsoft.
Tidak kira sama ada anda memilih untuk mengaktifkan ciri Do Not Track, Internet Explorer akan sentiasa menghantar permintaan Do Not Track kepada laman web yang anda lawat semasa menggunakan InPrivate Browsing. Selain itu, jika anda menggunakan Senarai Perlindungan Penjejakan atau Perlindungan Penjejakan yang Diperibadikan, Internet Explorer yang sentiasa menghantar permintaan Jangan Jejak.
Penggunaan maklumat
Internet Explorer menghantar permintaan Jangan Jejak seperti yang dihuraikan dalam seksyen yang sebelumnya. Cara laman web yang anda lawat memilih untuk memberikan respons atau mentafsir permintaan Do Not Track tertakluk pada amalan privasi laman web. 
Pilihan dan kawalan
Jika anda memilih seting ekspres semasa menyediakan Windows, anda menghidupkan ciri Do Not Track. Jika anda memilih untuk menyesuaikan seting, anda boleh mengawal Jangan Jejak dengan memilih Hantar permintaan Jangan Jejak kepada laman web yang saya lawat dengan Internet Explorer di bawah Bantu melindungi PC anda dan privasi anda dan. Selepas menyediakan Windows, anda boleh mengubah seting ini dalam Internet Explorer dengan memilih tab Lanjutan dalam Opsyen Internet, dan kemudian di bawah Keselamatan, kosongkan kotak semak Sentiasa hantarkan pengepala Do Not Track 
Penapis SmartScreen Internet Explorer 
Apa yang dilakukan ciri ini
Penapis SmartScreen Internet Explorer dibuat khas untuk membantu memberikan amaran kepada anda mengenai laman web tidak selamat yang menyamar sebagai laman web dipercayai (phishing) atau mengandungi ancaman kepada PC anda. Jika anda pilih masuk Penyaring SmartScreen, ia akan menyemak dahulu URL halaman web yang anda lawat terhadap senarai URL halaman web bertrafik tinggi yang disimpan pada komputer anda yang dipercayai oleh Microsoft sebagai halaman web yang sah. URL yang tiada dalam senarai tempatan dan URL fail yang anda muat turun akan dihantar kepada Microsoft dan disemak terhadap senarai halaman web yang kerap dikemas kini dan muat turun yang dilaporkan kepada Microsoft sebagai tidak selamat atau disyaki. Anda juga boleh pilih untuk menggunakan Penyaring SmartScreen secara manual untuk mengesahkan laman web individu dengan Microsoft. Selain itu, jika anda memuat turun atau menjalankan aplikasi dari Internet, SmartScreen akan menyemak aplikasi terhadap senarai aplikasi yang biasanya dimuat turun dan diketahui tidak selamat untuk membantu melindungi anda daripada menjalankan aplikasi yang tidak selamat.
Maklumat yang dikumpulkan, diproses atau dihantar
Apabila anda menggunakan Penyaring SmartScreen untuk menyemak laman web secara automatik atau secara manual, URL laman web yang anda lawat akan dihantar kepada Microsoft, bersama maklumat komputer standard. 

Maklumat yang mungkin dikaitkan dengan URL, seperti istilah atau data gelintar yang anda masukkan dalam borang mungkin disertakan sekali. Contohnya, jika anda melawat tapak web gelintaran Microsoft.com http://search.microsoft.com dan masukkan "E-mel" seperti istilah carian, URL lengkap http://search.microsoft.com/results.aspx?q=Email&qsc0=0&FORM=QBMH1&mkt=en-US akan dihantar. Rentetan URL mungkin secara tidak sengaja mengandungi maklumat peribadi.
Apabila anda menggunakan Internet Explorer untuk memuat turun program, Penyaring SmartScreen akan hantar maklumat di atas, bersama maklumat mengenai program yang dimuat turun seperti pengecam fail (“hash”), hasil daripada alat antiperisian yang dipasang dan maklumat sijil digital program, jika ada. 
Dari semasa ke semasa, maklumat mengenai penggunaan Penyaring SmartScreen anda juga akan dihantar kepada Microsoft, seperti masa dan jumlah laman web yang disemak imbas sejak URL dihantar kepada Microsoft  untuk analisis. Beberapa maklumat mengenai fail yang anda muat turun daripada web, seperti nama fail, mungkin juga dihantar kepada Microsoft. Beberapa URL laman web yang dihantar kepada Microsoft  mungkin disimpan bersama maklumat tambahan, termasuk versi penyemak imbas web, versi sistem pengendalian, versi Penyaring SmartScreen, bahasa penyemak imbas, halaman web perujuk dan maklumat mengenai sama ada Paparan Keserasian didayakan untuk laman web. Pengecam unik dijana oleh Internet Explorer turut dihantar. Pengecam unik ialah nombor yang dijana secara rawak yang tidak mengandungi sebarang maklumat peribadi dan tidak digunakan untuk mengenal pasti anda.
Untuk membantu melindungi privasi anda, maklumat disulitkan apabila dihantar kepada Microsoft. Selain itu, Microsoft menapis rentetan alamat untuk cuba mengalih keluar maklumat peribadi.
Penggunaan maklumat
Microsoft menggunakan maklumat yang dihantar oleh Penyaring SmartScreen untuk mengenal pasti fail dan URL yang berpotensi berniat jahat, dan untuk menganalisis prestasi dan meningkatkan kualiti produk dan perkhidmatan.
Maklumat ini tidak digunakan untuk mengenal pasti, menghubungi, atau mensasarkan iklan kepada anda.
Pilihan dan kawalan	
Jika anda pilih seting ekspres semasa menyediakan Windows, anda aktifkan Penyaring SmartScreen. Jika anda memilih untuk menyesuaikan seting, anda boleh mengawal SmartScreen Filter dengan memilih Gunakan perkhidmatan dalam talian SmartScreen untuk membantu melindungi daripada kandungan berniat jahat dalam tapak yang dimuatkan oleh aplikasi Gedung Windows dan Internet Explorer dan muat turun berniat jahat di bawah Bantu melindungi PC dan privasi anda. Selepas menyediakan Windows, anda boleh menukar seting ini dalam menu Keselamatan dalam Internet Explorer.
Untuk mendapatkan maklumat lanjut mengenai SmartScreen Filter dan privasi anda, baca pernyataan privasi Internet Explorer dalam talian di:
http://go.microsoft.com/fwlink/?LinkId=239590
Perkhidmatan lokasi
Perkhidmatan lokasi Windows membolehkan anda memilih aplikasi, tapak web dan ciri Windows mana yang anda mahu benarkan untuk menentukan lokasi PC anda. Perkhidmatan lokasi Windows mengandungi dua komponen. Penyedia Lokasi Windows menyambung kepada perkhidmatan dalam Microsoft untuk menentukan lokasi anda. Platform Lokasi Windows menentukan lokasi PC anda menggunakan perkakasan, seperti sensor GPS, atau perisian, seperti Penyedia Lokasi Windows.
Platform Lokasi Windows
Apa yang dilakukan ciri ini
Jika anda pilih untuk menghidupkan Platform Lokasi Windows, aplikasi yang anda pasang dari Gedung Windows, serta sesetengah ciri Windows, boleh meminta kebenaran untuk menentukan lokasi PC anda. Jika anda membenarkan aplikasi menggunakan lokasi anda, selain menyediakan lokasi anda semasa anda menggunakan aplikasi, Platform Lokasi Windows boleh memberitahu aplikasi apabila PC anda bergerak ke dalam atau keluar sempadan geografi tetapan aplikasi. Contohnya, apl boleh membenarkan anda mengeset peringatan untuk mengambil barang runcit semasa anda keluar dari tempat kerja. Bergantung pada konfigurasi sistem anda, Platform Lokasi Windows mungkin menentukan lokasi PC anda menggunakan perkakasan seperti sensor GPS atau perisian seperti Pembekal Lokasi Windows.
Platform Lokasi Windows tidak menghalang aplikasi daripada menentukan lokasi PC anda dengan cara lain. Sebagai contoh, anda boleh memasang peranti (seperti penerima GPS) yang mungkin menghantar maklumat lokasi secara terus ke apl dan emintas platform. Tidak kira seting Platform Lokasi Windows anda, perkhidmatan dalam talian boleh menggunakan alamat IP PC anda untuk menentukan lokasi anggarannya—biasanya bandar lokasi PC anda.
Maklumat yang dikumpulkan, diproses atau dihantar
Platform Lokasi Windows itu sendiri tidak menghantar sebarang maklumat daripada PC anda, tetapi pembekal lokasi individu (seperti Pembekal Lokasi Windows) mungkin memindahkan maklumat apabila Platform Lokasi Windows memintanya untuk menentukan lokasi PC anda. Apl, tapak web dan ciri yang dibenarkan menggunakan platform untuk menentukan lokasi PC anda juga boleh menghantar atau menyimpan maklumat itu. Jika apl menyediakan sempadan geografi untuk dipantau, sempadan itu disimpan dengan disulitkan pada PC anda. Maklumat mengenai sempadan ini yang disimpan termasuk nama, lokasi dan sama ada PC anda berada di dalam atau luar sempadan pada kali terakhir lokasinya ditentukan. Aplikasi yang menyediakan sempadan geografi mungkin menghantar atau menyimpan maklumat ini. 
Penggunaan maklumat
Jika anda menghidupkan Platform Lokasi Windows, aplikasi sah, tapak web dan ciri Windows akan dapat mencapai lokasi PC anda dan menggunakannya untuk memberikan kandungan diperibadikan kepada anda. Jika anda menggunakan aplikasi atau pembekal pihak ketiga, penggunaan lokasi PC anda akan tertakluk pada amalan privasi pihak ketiga. Sebelum anda memuat turun aplikasi Gedung Windows, anda akan dapat melihat sama ada aplikasi itu menyedari lokasi dalam perihalan aplikasi. 
Pilihan dan kawalan
Dengan memilih seting ekspres semasa Persediaan Windows, anda mengaktifkan Platform Lokasi Windows. Jika anda memilih untuk menyesuaikan seting, anda boleh mengawal Platform Lokasi Windows dengan memilih Biar Windows dan aplikasi memohon lokasi saya daripada Platform Lokasi Windows di bawah Kongsi maklumat dengan Microsoft dan perkhidmatan lain. Pada kali pertama setiap aplikasi Gedung meminta lokasi PC anda, Windows akan bertanya sama ada anda ingin membenarkan aplikasi untuk menggunakan lokasi anda. Anda boleh melihat dan menukar seting ini untuk setiap apl Gedung dalam Kebenaran dalam seting apl. 
Jika anda menggunakan aplikasi desktop yang menggunakan Platform Lokasi Windows , ia perlu meminta kebenaran anda untuk menggunakan lokasi PC anda, dan apabila ia mencapai lokasi PC anda, ikon akan kelihatan dalam seksyen pemberitahuan untuk memaklumkan anda bahawa lokasi PC anda dicapai. Setiap pengguna boleh mengawal seting lokasi mereka sendiri untuk apl dalam Privasi dalam seting PC. Selain itu, pentadbir boleh memilih untuk mematikan platform lokasi untuk semua pengguna dalam Seting Lokasi dalam Panel Kawalan. Untuk mengelakkan aplikasi daripada diberitahu apabila sempadan geografi ditentukan oleh aplikasi yang bersilang, pengguna pentadbir boleh mematikan Perkhidmatan Rangka Kerja Lokasi Windows dalam Panel Kawalan.
Pembekal Lokasi Windows 
Apa yang dilakukan ciri ini
Pembekal Lokasi Windows menyambung kepada Perkhidmatan Lokasi Windows dalam talian yang membantu menentukan lokasi anggaran PC anda berdasarkan pada rangkaian Wi-Fi berhampiran PC anda atau alamat IP PC anda.
Maklumat yang dikumpulkan, diproses atau dihantar
Apabila aplikasi yang anda benarkan menerima lokasi memintanya, Platform Lokasi Windows akan bertanya mengenai semua pembekal lokasi (termasuk Pembekal Lokasi Windows) untuk menentukan lokasi semasa PC anda. Pembekal Lokasi Windows akan memeriksa dahulu untuk melihat sama ada ia mempunyai senarai pusat capaian Wi-Fi yang disimpan daripada permintaan terdahulu yang dibuat oleh aplikasi sedar lokasi. Jika tiada senarai pusat capaian Wi-Fi, atau senarai sudah lapuk, pembekal menghantar maklumat mengenai pusat capaian Wi-Fi berdekatan dan maklumat GPS (jika ada) kepada Perkhidmatan Lokasi Windows. Perkhidmatan mengembalikan lokasi anggaran PC anda kepada pembekal, yang menyerahkan lokasi kepada Platform Lokasi Windows , yang kemudiannya memberikannya kepada aplikasi yang meminta lokasi PC anda. Pembekal Lokasi Windows  juga mungkin mengemas kini senarai pusat capaian Wi-Fi yang disimpan. Pembekal Lokasi Windows menyimpan senarai ini supaya ia boleh menentukan lokasi anggaran PC anda tanpa menyambung kepada Internet pada setiap kali. Senarai pusat capaian disulitkan apabila disimpan pada cakera supaya aplikasi tidak boleh terus mencapainya.
Maklumat yang dihantar mengenai pusat capaian Wi-Fi berdekatan termasuk BSSID (alamat MAC bagi pusat capaian Wi-Fi) dan kekuatan isyarat. Maklumat GPS termasuk latitud, longitud, arah, kelajuan dan altitud yang dilihat. Untuk membantu melindungi privasi anda, Pembekal Lokasi Windows tidak menghantar sebarang maklumat untuk mengenal pasti PC anda secara unik, lebih daripada maklumat komputer standard yang dihantar dengan semua sambungan kepada Internet. Untuk membantu melindungi privasi pemilik rangkaian Wi-Fi, Windows tidak menghantar SSID (nama pusat capaian Wi-Fi) atau rangkaian Wi-Fi tersembunyi. Untuk tujuan privasi dan keselamatan, maklumat dihantar mengenai rangkaian Wi-Fi dihantar disulitkan melalui SSl.
Jika anda memilih untuk membantu meningkatkan Perkhidmatan Lokasi Microsoft, Windows mungkin menghantar maklumat mengenai pusat capaian Wi-Fi berdekatan kepada Microsoft sekali lagi selepas aplikasi meminta lokasi PC anda. Jika anda menggunakan sambungan Internet bermeter, Windows akan mengehadkan berapa kali ia menghantar maklumat ini setiap hari untuk mengehad penggunaan sambungan Internet anda.
Penggunaan maklumat
Maklumat yang digunakan oleh Pembekal Lokasi Windows untuk memberikan Platform Lokasi Windows anggaran lokasi PC anda apabila aplikasi sah memintanya.
Jika anda memilih untuk membantu meningkatkan Perkhidmatan Lokasi Windows, maklumat Wi-Fi dan GPS yang dihantar kepada Microsoft digunakan untuk meningkatkan perkhidmatan lokasi Windows yang seterusnya membantu meningkatkan perkhidmatan lokasi yang disediakan kepada aplikasi anda. Microsoft tidak menyimpan sebarang data yang dikumpulkan daripada perkhidmatan ini yang boleh digunakan untuk mengenal pasti, menghubungi mensasarkan iklan kepada anda, atau menjejak atau membuat sejarah lokasi PC anda. 
Pilihan dan kawalan
Pembekal Lokasi Windows digunakan hanya jika aplikasi sah meminta lokasi PC anda. Untuk mendapatkan maklumat lanjut mengenai cara mengawal permintaan lokasi PC oleh aplikasi, lihat seksyen Platform Lokasi Windows. Jika anda membenarkan aplikasi meminta lokasi PC anda, senarai cache bagi lokasi pusat capaian Wi-Fi berdekatan yang disulitkan dan disimpan oleh Pembekal Lokasi Windows akan dihapuskan dan digantikan secara berkala.
Jika anda memilih seting ekspres semasa menyediakan Windows, anda memilih untuk membantu meningkatkan Perkhidmatan Lokasi Windows. Jika anda memilih untuk menyesuaikan seting, anda boleh mengawal sama ada untuk membantu meningkatkan Perkhidmatan Lokasi Microsoft dengan memilih Hantar sedikit data lokasi kepada Microsoft apabila aplikasi sedar lokasi digunakan di bawah Bantu tingkatkan produk dan perkhidmatan Microsoft. Selepas menyediakan Windows, anda boleh menukar seting ini dalam Seting Lokasi dalam Panel Kawalan. Jika anda memilih untuk tidak membantu meningkatkan perkhidmatan, anda masih boleh menggunakan Pembekal Lokasi Windows untuk menentukan lokasi anggaran PC anda
Anda boleh menghidupkan atau mematikan Pembekal Lokasi Windows dengan membuka Hidupkan atau matikan ciri Windows dalam Panel Kawalan. Jika anda menyahdayakan Pembekal Lokasi Windows, anda masih boleh menggunakan pembekal lokasi lain (seperti GPS) dengan Platform Lokasi Windows.
Perkhidmatan Perlindungan Aktif Microsoft
Jika anda menggunakan Windows Defender, Perkhidmatan Perlindungan Aktif Microsoft (MAPS) boleh membantu melindungi PC anda dengan lebih baik lagi dengan memuat turun secara automatik tandatangan baru untuk perisian berniat jahat yang baru dikesan dan memantau status keselamatan PC anda. MAPS akan menghantar maklumat mengenai perisian berniat jahat dan perisian lain yang berpotensi tidak diingini kepada Microsoft dan mungkin juga menghantar fail yang boleh mengandungi perisian berniat jahat. Jika MAPS mengesan bahawa PC anda dijangkiti dengan jenis perisian berniat jahat yang tertentu, MAPS mungkin menghubungi anda secara automatik melalui akaun Microsoft anda bagi membantu menyelesaikan masalah.
Maklumat yang dikumpulkan, diproses atau dihantar 
Laporan MAPS termasuklah maklumat mengenai fail perisian berniat jahat berpotensi, seperti nama fail, cincangan kriptografik, penerbit perisian, saiz, dan cop tarikh. Selain itu, MAPS mungkin mengumpulkan URL lengkap untuk menunjukkan dari mana fail itu berasal serta alamat IP fail yang berkemungkinan perisian berniat jahat itu disambungkan. URL ini mungkin secara sesekali mengandungi maklumat peribadi seperti terma carian atau data dimasukkan dalam bentuk. Laporan juga mungkin merangkumi tindakan yang anda ambil apabila Windows Defender memaklumkan anda bahawa perisian berpotensi tidak dikehendaki dikesan. MAPS merangkumkan maklumat ini untuk membantu Microsoft mengukur tahap keberkesanan Windows Defender dalam mengesan dan mengalih keluar perisian berniat jahat dan perisian berpotensi tidak dikehendaki, dan cuba mengenal pasti perisian berniat jahat baru. 
Laporan dihantar secara automatik kepada Microsoft apabila: 
•	Windows Defender mengesan perisian yang belum dianalisis risikonya. 
•	Windows Defender mengesan perubahan pada PC anda oleh perisian yang belum dianalisis risikonya.
•	Windows Defender mengambil tindakan terhadap perisian berniat jahat apabila dikesan (sebagai sebahagian daripada pemulihan automatiknya).
•	Windows Defender melengkapkan imbasan berjadual dan secara automatik mengambil tindakan terhadap perisian yang dikesan berdasarkan pada seting anda.
•	Windows Defender mengimbas kawalan ActiveX dalam Internet Explorer.
Jika anda memilih untuk menyertai MAPS semasa menyediakan Windows, anda menyertainya menggunakan keahlian asas. Laporan keahlian asas mengandungi maklumat yang diterangkan dalam bahagian ini. Laporan keahlian lanjutan adalah lebih komprehensif dan mungkin sesekali mengandungi maklumat peribadi, sebagai contoh, laluan fail dan timbunan memori separa. Laporan ini, bersama laporan daripada pengguna Windows Defender lain yang menyertai MAPS, membantu pengkaji kami menemui ancaman baru dengan lebih pantas. Definisi perisian berniat jahat kemudiannya dicipta, dan definisi terkini ini disediakan kepada semua pengguna melalui Windows Update.
Jika anda menyertai MAPS, Windows Defender mungkin menghantar fail khusus atau kandungan web daripada PC anda yang Microsoft syaki adalah perisian yang mungkin berpotensi tidak diingini. Laporan contoh digunakan untuk analisis selanjutnya. Jika sesuatu fail berkemungkinan mengandungi maklumat peribadi, anda akan dimaklumkan sebelum fail itu dihantar. Jika Windows Update tidak mampu mendapatkan tandatangan terkini untuk Windows Defender dalam suatu jangka masa, Windows Defender akan cuba menggunakan MAPS untuk memuat turun lokasi muat turun yang lain.
Untuk membantu melindungi privasi anda, maklumat yang dihantar kepada MAPS dihantar secara penyulitan melalui SSL.
Untuk membantu mengesan dan membetulkan jenis jangkitan perisian berniat jahat yang tertentu, Windows Defender menghantar dengan kerap kepada MAPS beberapa maklumat mengenai keadaan keselamatan PC anda. Perkara ini termasuk maklumat mengenai seting keselamatan PC anda dan fail log yang menerangkan tentang pemacu dan perisian lain yang dimuatkan semasa PC anda dimulakan. Satu nombor yang mengenal pasti PC anda dengan unik juga dihantar.
Penggunaan maklumat 
Laporan yang dihantar kepada MAPS digunakan untuk meningkatkan perisian dan perkhidmatan.Microsoft. Laporan mungkin juga digunakan untuk statistik, ujian, atau tujuan analitis. dan untuk menjana definisi. MAPS tidak dengan sengaja mengumpul maklumat peribadi. Setakat MAPS mungkin secara tidak sengaja mengumpul sebarang maklumat peribadi, Microsoft tidak menggunakan maklumat untuk mengenal pasti, menghubungi, atau mensasarkan iklan kepada anda.
Maklumat mengenai keadaan keselamatan PC anda yang dikumpulkan oleh MAPS digunakan untuk menentukan jika terdapat jenis perisian berniat jahat yang tertentu telah menjangkiti PC anda. Dalam keadaan ini, Microsoft menggunakan maklumat hubungan dalam akaun Microsoft anda untuk menghubungi anda dengan butiran mengenai masalah dan cara untuk membetulkannya. 
Pilihan dan kawalan 
Jika anda memilih seting ekspres semasa persediaan Windows, anda mengaktifkan MAPS. Jika anda memilih untuk menyuaikan seting, anda boleh mengawal MAPS dengan memilih Dapatkan perlindungan yang lebih baik daripada perisian berniat jahat dengan menghantar maklumat dan fail ke Perkhidmatan Perlindungan Aktif Microsoft apabila Windows Defender dihidupkan di bawah Kongsi maklumat dengan Microsoft dan perkhidmatan lain. Selepas menyediakan Windows, anda boleh menukar keahlian atau seting MAPS anda, termasuk mematikan MAPS dalam menu Seting dalam Windows Defender.
Jika anda menerima Alat Pembuangan Perisian Niat Jahat melalui Windows Update, maklumat yang serupa mungkin dihantar olehnya kepada MAPS meskipun Windows Defender dimatikan. Untuk mendapatkan info lanjut, baca pernyataan privasi Alat Pembuangan Perisian Niat Jahat Windows di:
http://go.microsoft.com/fwlink/?LinkId=113995
Nama dan gambar akaun
Apa yang dilakukan ciri ini
Untuk memberikan kandungan diperibadikan, aplikasi boleh meminta nama dan gambar akaun anda daripada Windows. Nama dan gambar akaun anda dipaparkan di bawah Akaun anda dalam Akaun dalam seting PC. Jika anda mendaftar masuk Microsoft dengan akaun Microsoft, Windows akan menggunakan nama dan gambar akaun yang dikaitkan dengan akaun itu. Jika anda belum memilih gambar untuk akaun anda, gambar akaun anda ialah gambar lalai yang disediakan oleh Windows.
Maklumat yang dikumpulkan, diproses atau dihantar
Jika anda membenarkan aplikasi mencapai nama dan gambar akaun anda, Windows akan menyediakan maklumat itu kepada semua aplikasi yang memintanya. Aplikasi mungkin menyimpan atau menghantar maklumat ini.
Jika anda mendaftar masuk ke Windows dengan akaun domain, anda boleh memilih untuk membenarkan aplikasi menggunakan nama dan gambar akaun anda, aplikasi yang  boleh menggunakan kelayakan Windows anda akan dibenarkan untuk mencapai bentuk tertentu bagi maklumat akaun domain anda. Maklumat ini termasuk, sebagai contoh, nama utama pengguna anda (seperti jack@contoso.com) dan nama domain DNS (seperti corp.contoso.com/jack).
Jika anda mendaftar masuk ke Windows dengan akaun Microsoft, atau jika anda mendaftar masuk ke Windows dengan akaun domain yang disambungkan kepada akaun Microsoft, Windows boleh, secara automatik, menyegerakkan gambar akaun anda pada PC anda dengan gambar akaun Microsoft anda.
Penggunaan maklumat
Jika anda menggunakan aplikasi pihak ketiga, bagaimana aplikasi menggunakan nama dan gambar akaun anda tertakluk kepada amalan privasi pihak ketiga. Jika anda guna aplikasi Microsoft, amalan privasi aplikasi akan diterangkan dalam pernyataan privasinya.
Pilihan dan kawalan
Jika anda pilih seting ekspres semasa menyediakan Windows, Windows akan membenarkan aplikasi mencapai nama dan gambar akaun anda. Jika anda memilih untuk menyesuaikan seting, anda boleh mengawal capaian kepada nama dan gambar akaun anda dengan memilih Benarkan apl menggunakan nama dan gambar akaun saya di bawah Kongsi info dengan Microsoft dan perkhidmatan lain. Selepas menyediakan Windows, anda boleh mengubah seting ini dalam Privasi dalam seting PC. Anda boleh mengubah gambar akaun anda dalam Akaun di seting PC. Anda juga boleh memilih untuk membenarkan sesetengah aplikasi untuk menukar gambar akaun anda.
Jika anda pilih untuk menyegerakkan setting anda, perubahan yang anda buat pada nama atau gambar akaun yang dikaitkan dengan akaun Microsoft dalam talian akan digunakan pada PC anda. Sebagai contoh, jika anda menukar gambar akaun anda di profile.live.com, ia akan dikenakan pada PC anda juga. Begitu juga, jika anda menukar gambar akaun anda pada PC anda, ia akan menjadi gambar akaun Microsoft anda. Untuk mendapatkan maklumat tentang bagaimana untuk mengawal penyegerakan, lihat bahagian Penyegerakan setting anda.
Pengecam Pengiklanan
Apa yang dilakukan ciri ini 
Untuk menyediakan pengiklanan yang lebih relevan, Windows membenarkan aplikasi untuk mencapai pengecam unik untuk setiap pengguna pada peranti. Anda boleh mengeset semula atau mematikan capaian kepada pengecam ini pada bila-bila masa.
Maklumat yang dikumpulkan, diproses atau dihantar 
Jika anda membenarkan aplikasi mencapai pengecam iklan Windows akan memberikannya kepada aplikasi yang memintanya. Aplikasi mungkin menyimpan atau menghantar maklumat ini.
Penggunaan maklumat 
Pengecam pengiklanan anda digunakan oleh pembangun aplikasi dan rangkaian pengiklanan untuk memberi pengiklanan yang lebih relevan kepada anda dengan memahami aplikasi mana yang anda gunakan dan cara anda menggunakannya. ID ini juga boleh digunakan oleh pembangun apl untuk meningkatkan kualiti perkhidmatan dengan membenarkannya untuk menentukan kekerapan dan keberkesanan iklan dan untuk mengesan isu penipuan dan keselamatan.
Jika anda menggunakan aplikasi pihak ketiga, bagaimana aplikasi menggunakan pengecam pengiklanan anda adalah tertakluk kepada amalan privasi pihak ketiga. 
Pilihan dan kawalan 
Jika anda memilih seting ekspres semasa menyediakan Windows, Windows akan membenarkan aplikasi mencapai pengecam pengiklanan anda. Jika anda memilih untuk menyuaikan seting, anda boleh mengawal capaian kepada pengecam pengiklanan anda dengan memilih Benarkan apl menggunakan pengecam pengiklanan saya untuk pengalaman merentasi apl di bawah Kongsi maklumat dengan Microsoft dan perkhidmatan yang lain. Selepas menyediakan Windows, anda boleh mengubah seting ini dalam Privasi dalam seting PC. Jika anda mematikan seting ini, tiada maklumat dihantar kepada apl yang meminta pengecam pengiklanan anda. Jika anda memilih untuk menghidupkan semula seting ini, satu pengecam baru akan dijana.
Daftar masuk dengan akaun Microsoft 
Apa yang dilakukan ciri ini
Akaun Microsoft (dahulunya dikenali sebagai Windows Live ID) ialah alamat e-mel dan kata laluan tunggal yang boleh anda gunakan untuk mendaftar masuk ke aplikasi, tapak dan perkhidmatan daripada Microsoft dan memilih rakan kongsi Microsoft. Anda boleh mendaftar akaun Microsoft dalam Windows atau di laman web Microsoft yang memerlukan anda mendaftar masuk dengan akaun Microsoft 
Anda boleh mendaftar masuk ke Windows dengan akaun Microsoft atau, pada produk yang menyokongnya, memilih untuk menyambungkan akaun setempat atau domain anda kepada akaun Microsoft. Jika anda melakukannya, Windows boleh membantu menyamakan rupa dan keadaan PC anda secara automatik dengan menyegerakkan seting dan maklumat secara automatik dalam Windows dan aplikasi Microsoft. Jika anda melawati tapak web yang anda gunakan akaun Microsoft untuk mendaftar masuk, Windows juga akan mendaftar masuk anda ke tapak web itu secara automatik.
Maklumat yang dikumpulkan, diproses atau dihantar
Apabila anda memasukkan alamat e-mel untuk menggunakannya sebagai akaun Microsoft semasa menyediakan PC anda atau dalam Akaun dalam seting PC, Windows menghantar alamat e-mel kepada Microsoft untuk menentukan jika sudah ada akaun Microsoft yang dikaitkan dengan alamat e-mel tersebut. Jika anda sudah menggunakan alamat e-mel tersebut sebagai akaun Microsoft, anda boleh menggunakannya dan kata laluan untuk akaun Microsoft untuk mendaftar masuk Windows. Jika anda belum lagi mempunyai maklumat keselamatan yang mencukupi untuk akaun Microsoft anda, kami mungkin meminta dahulu maklumat keselamatan tambahan anda seperti nombor telefon bimbit yang boleh kami gunakan untuk mengesahkan akaun tersebut adalah milik anda. Jika anda tiada akaun Microsoft, anda boleh mencipta akaun tersebut menggunakan sebarang alamat e-mel.
Apabila anda mendaftar masuk dengan akaun Microsoft, Windows juga akan menghantar maklumat komputer standard ke Microsoft, termasuk pengeluar, nama model dan versi peranti anda.
Setiap kali anda mendaftar masuk ke Windows dengan akaun Microsoft semasa PC anda disambungkan kepada Internet, Windows mengesahkan alamat e-mel dan kata laluan anda dengan pelayan Microsoft. Apabila anda telah didaftar masuk ke Windows dengan akaun Microsoft anda atau dengan akaun domain yang disambungkan kepada akaun Microsoft anda:
•	Seting Windows tertentu akan disegerakkan antara PC yang anda daftar masuk dengan akaun Microsoft anda. Untuk mendapatkan maklumat lanjut mengenai seting yang disegerakkan dan cara untuk mengawalnya, lihat seksyen Segerakkan tetapan anda. 
•	Aplikasi Microsoft yang menggunakan akaun Microsoft untuk pengesahan (seperti Mel, Kalendar, Orang, Microsoft Office, dan aplikasi lain) boleh mula memuat turun maklumat anda secara automatik (contohnya, aplikasi Mel akan secara automatik memuat turun mesej yang dihantar kepada alamat Outlook.com atau Hotmail.com jika anda memilikinya). Pelayar web boleh mendaftar masuk anda secara automatik ke laman web yang anda daftar masuk menggunakan akaun Microsoft anda (contohnya, jika anda melawat OneDrive.com, anda mungkin didaftar masuk secara automatik tanpa perlu memasukkan semula kata laluan akaun Microsoft anda).
Windows akan meminta kebenaran anda sebelum membenarkan apl pihak ketiga menggunakan maklumat profil atau maklumat peribadi lain yang dikaitkan dengan akaun Microsoft anda. Jika anda mendaftar masuk ke Windows dengan akaun domain yang disambungkan kepada akaun Microsoft, seting dan maklumat yang anda pilih akan disegerakkan dengan akaun domain anda, dan anda akan didaftar masuk secara automatik ke aplikasi dan tapak web seperti yang diterangkan di atas. Oleh kerana pentadbir domain dapat mencapai sebarang maklumat pada PC anda, mereka juga akan dapat mencapai sebarang seting dan maklumat yang telah anda pilih untuk disegerakkan dengan PC lain melalui akaun  Microsoft anda. Ini boleh merangkumi seting seperti nama, gambar akaun, dan sejarah pelayar. Untuk mendapatkan maklumat lanjut mengenai seting yang disegerakkan dan cara untuk mengawalnya, lihat bahagian Segerakkan seting anda.
Penggunaan maklumat
Apabila anda mencipta akaun Microsoft baru dalam Windows, kami menggunakan maklumat yang anda berikan untuk mencipta dan membantu memelihara akaun tersebut. Sebagai contoh, maklumat keselamatan yang anda berikan (seperti nombor telefon atau alamat e-mel alternatif) hanya digunakan jika anda tidak dapat mendaftar masuk ke akaun anda. Apabila anda mendaftar masuk Windows dengan akaun Microsoft, Windows menggunakan maklumat akaun Microsoft anda untuk mendaftar masuk anda ke aplikasi dan laman web secara automatik. Untuk mengetahui lebih lanjut mengenai impak privasi dengan memiliki akaun Microsoft, baca pernyataan privasi akaun Microsoft. Untuk mendapatkan maklumat mengenai cara aplikasi individu Microsoft menggunakan maklumat yang dikaitkan dengan akaun Microsoft anda, lihat pernyataan privasi untuk setiap aplikasi. Anda boleh mencari pernyataan privasi untuk aplikasi Microsft dengan membuka Seting dari dalam aplikasi, atau dalam dialog Perihalan.
Maklumat peranti standard boleh digunakan untuk memperibadikan komunikasi tertentu dengan anda seperti e-mel yang bertujuan untuk membantu anda mula menggunakan peranti anda.
Pilihan dan kawalan
Apabila anda mendaftar masuk Windows dengan akaun Microsoft, sesetengah seting disegerakkan secara automatik. Untuk mengetahui cara menukar seting Windows yang disegerakkan atau menghentikan penyegerakan, lihat bahagian Segerakkan seting anda. Untuk mengetahui lebih lanjut mengenai data yang dikumpulkan oleh aplikasi Microsoft yang menggunakan akaun Microsoft untuk pengesahan, baca pernyataan privasinya. 
Bagi produk yang menyokongnya, anda boleh mencipta akaun tempatan atau akaun Microsoft pada bila-bila masa dalam Akaun dalam seting PC. Jika anda mendaftar masuk ke Windows dengan akaun domain, anda boleh menyambung atau memutuskan sambungan akaun Microsoft anda pada bila-bila masa dalam Akaun dalam seting PC.
Apabila anda menggunakan InPrivate Browsing dalam Internet Explorer, anda tidak akan didaftar masuk secara automatik ke laman web yang menggunakan akaun Microsoft.
Segerakkan seting anda
Apa yang dilakukan ciri ini
Apabila anda mendaftar masuk Windows dengan akaun Microsoft, Windows menyegerakkan sesetengah seting dan maklumat anda dengan pelayan Microsoft untuk memudahkan anda mendapat pengalaman diperibadikan merentasi berbilang PC. Selepas anda mendaftar masuk satu atau lebih PC dengan akaun Microsoft, apabila anda mendaftar masuk PC lain dengan akaun Microsoft yang sama pada kali pertama, Windows akan memuat turun dan menggunakan seting dan info yang anda pilih untuk disegerakkan dari PC anda yang lain. Seting yang anda pilih untuk disegerakkan akan dikemas kini secara automatik pada pelayan Microsoft dan PC anda yang lain apabila anda menggunakannya.
Maklumat yang dikumpulkan, diproses atau dihantar
Jika anda pilih untuk mendaftar masuk Windows dengan akaun Microsoft, Windows menyegerakkan seting tertentu dengan pelayan Microsoft. Seting ini termasuk:
•	Tataletak skrin Mula anda
•	Aplikasi yang anda pasang dari Gedung Windows
•	Keutamaan bahasa
•	Keutamaan Kemudahan Capaian
•	Seting pemeribadian seperti gambar akaun, imej skrin kunci, latar belakang, dan seting tetikus anda
•	Seting untuk aplikasi Gedung Windows
•	Kamus penyemak ejaan, kamus IME dan kamus peribadi
•	Sejarah pelayar web, kegemaran dan tapak web yang anda buka
•	Aplikasi, tapak web, dan kata laluan rangkaian yang disimpan
•	Alamat pencetak rangkaian dikongsi yang anda disambungkan
Untuk membantu melindungi privasi anda, semua seting yang disegerakkan yang dihantar disulitkan melalui SSL. Sesetengah daripada seting ini tidak akan disegerakkan pada PC anda sehingga anda menambah PC anda pada akaun Microsoft anda sebagai PC yang dipercayai.
Jika anda mendaftar masuk ke Windows dengan akaun domain yang disambungkan ke akaun Microsoft, seting dan maklumat yang telah anda pilih akan disegerakkan ke akaun domain anda. Kata laluan yang anda simpan semasa didaftar masuk ke Windows dengan akaun domain yang disambungkan kepada akaun Microsoft tidak akan disegerakkan langsung. Oleh kerana pentadbir domain dapat mencapai sebarang maklumat pada PC anda, mereka juga akan dapat mencapai sebarang seting dan maklumat yang telah anda pilih untuk disegerakkan dengan PC lain melalui akaun  Microsoft anda.
Penggunaan maklumat
Windows menggunakan seting dan maklumat ini untuk memberikan perkhidmatan penyegerakan. Microsoft tidak menggunakan seting dan maklumat anda yang telah disegerakkan untuk mengenal pasti, menghubungi atau mensasarkan iklan kepada anda.
Pilihan dan kawalan
Apabila anda mendaftar masuk Windows dengan akaun Microsoft, Segerakkan seting anda akan diaktifkan. Anda boleh memilih untuk menyegerakkan seting anda, dan mengawal perkara yang disegerakkan, dengan pergi ke Seting Penyegerakkan di bawah OneDrive dalam seting PC. Jika anda mendaftar masuk ke Windows dengan akaun domain dan anda memilih untuk menyambungkan akaun tersebut ke akaun Microsoft, Windows akan bertanya seting yang ingin anda segerakkan sebelum menyambung akaun Microsoft anda. 
Perkhidmatan Kemas Kinian
Apa yang dilakukan ciri ini
Kemas Kini Perkhidmatan untuk Windows termasuk Windows Update dan Microsoft Update: 
•	Windows Update ialah perkhidmatan yang memberikan kemas kinian perisian kepada anda untuk perisian Windows dan perisian sokongan yang lain seperti pemacu dan perisian tegar yang dibekalkan oleh pengilang peranti. 
•	Microsoft Update ialah perkhidmatan yang menawarkan kepada anda perisian baru daripada Microsoft dan memberikan kemas kini kepada anda untuk perisian Windows, serta perisian Microsoft yang lain seperti Microsoft Office. 
Maklumat yang dikumpulkan, diproses atau dihantar
Perkhidmatan Kemas Kini mengumpulkan maklumat dari komputer anda yang membolehkan kami untuk mengendalikan dan meningkatkan perkhidmatan, seperti:
•	Perisian Microsoft dan perisian sokongan lain (contohnya, pemacu dan perisian tegar yang dibekalkan oleh pengilang peranti) yang dipasang pada komputer anda dan mempunyai kemas kini dalam Perkhidmatan Kemas Kini. Ini membantu kami menentukan kemas kini yang sesuai untuk anda. 
•	Seting konfigurasi Windows Update dan/atau Microsoft Update, seperti sama ada anda mahukan kemas kinian dimuat turun atau dipasang secara automatik. 
•	Kejayaan, kegagalan, dan ralat yang anda alami semasa mencapai dan menggunakan Perkhidmatan Kemas Kini. 
•	Nombor ID Pasang dan Main peranti perkakasan – kod yang diuntukkan oleh pengeluar peranti yang mengenal pasti peranti tersebut (mis., jenis papan kekunci tertentu). 
•	Pengecam Unik Sejagat (GUID) - nombor yang dijana secara rawak yang tidak mengandungi sebarang maklumat peribadi. GUID digunakan untuk mengenal pasti PC tertentu tanpa mengenal pasti pengguna. 
•	Nama BIOS, nombor semakan, penjual, dan semakan tarikh - maklumat tentang set rutin perisian penting yang menguji perkakasan anda, memulakan sistem operasi pada komputer anda, dan pemindahan data antara peranti perkakasan disambungkan ke komputer anda. 
•	Pengeluar, Model, Peranan Platform dan Nombor SKU—maklumat mengenai PC yang digunakan untuk membolehkan siasatan diagnostik pada pemasangan pemacu.
Anda boleh menggunakan Perkhidmatan Kemas Kini dengan pergi ke Windows Update dalam Panel Kawalan dan menyemak untuk mendapatkan kemas kini atau menukar seting anda untuk membenarkan Windows memasang kemas kini secara automatik apabila kemas kini itu tersedia (disyorkan). Dalam ciri Windows Update anda boleh memilih sama ada untuk mengikut serta ke Microsoft Update.
Jika anda memilih untuk mendapatkan kemas kini perisian yang penting untuk PC anda, Alat Pembuangan Perisian Niat Jahat Windows (MSRT) mungkin disertakan dengan kemas kini ini. MSRT memeriksa komputer untuk mengesan jangkitan oleh perisian berniat jahat khusus yang prevalen (“malware”) dan membantu mengalih keluar sebarang jangkitan yang ditemui. Jika perisian dijalankan, ia akan mengalih keluar perisian berniat jahat yang disenaraikan dalam laman web Sokongan Microsoft. Semasa pemeriksaan perisian berniat jahat, laporan akan dihantar kepada Microsoft dengan maklumat tertentu mengenai perisian berniat jahat yang dikesan, ralat, dan maklumat lain mengenai PC anda. Untuk mendapatkan maklumat lanjut, baca pernyataan privasi Windows Malicious Software Removal Tool di:
http://go.microsoft.com/fwlink/?LinkId=113995
Penggunaan maklumat
Data yang dihantar kepada Microsoft digunakan untuk mengendalikan dan menyelenggara Perkhidmatan Kemas Kini. Data ini juga digunakan untuk menjana statistik agregat yang membantu kami menganalisis arah aliran dan meningkatkan produk serta perkhidmatan kami, termasuk Perkhidmatan Kemas Kini.
Untuk menjana statistik agregat, Perkhidmatan Kemas Kini menggunakan GUID dikumpul oleh Perkhidmatan Kemas Kini untuk mengesan dan merekodkan bilangan komputer individu yang menggunakan Perkhidmatan Kemas Kini dan sama ada muat turun dan pemasangan kemas kini tertentu berjaya atau gagal. Perkhidmatan Kemas kini merekodkan GUID komputer yang cuba memuat turun dan memasang, ID item yang diminta, sama ada kemas kini tersedia dan maklumat komputer standard.
Maklumat MSRT ini digunakan untuk membantu meningkatkan antimalware kami dan produk dan perkhidmatan keselamatan lain. Tiada maklumat dalam laporan MSRT yang akan digunakan untuk mengenal pasti atau menghubungi anda.
Kemas kini diperlukan
Jika anda menghidupkan Perkhidmatan Kemas Kini, untuk menjadikan perkhidmatan ini berfungsi dengan betul, beberapa komponen perisian pada sistem anda yang menjadikan atau berkaitan secara langsung dengan Perkhidmatan Kemas Kini perlu dikemas kini dari masa ke masa. Kemas kini ini perlu dilakukan sebelum perkhidmatan boleh menyemak, memuat turun atau memasang kemas kini lain. Kemas kini yang diperlukan ini membetulkan ralat, menyediakan peningkatan yang berterusan dan mengekalkan keserasian dengan pelayan Microsoft yang menyokong perkhidmatan itu. 
Jika Perkhidmatan Kemas Kini dimatikan, anda tidak akan menerima kemas kini ini.
Kemas kini perisian yang diperlukan untuk memasang atau mengemas kini aplikasi Gedung Windows akan dimuat turun dan dipasang secara automatik. Kemas kini ini perlu dilakukan bagi memastikan apl dapat berfungsi dengan betul. 
Kuki dan token
Token adalah serupa dengan kuki. Ia menyimpan maklumat dalam fail kecil yang diletakkan pada cakera keras anda oleh pelayan Perkhidmatan Kemas Kini dan digunakan semasa komputer anda menyambung ke pelayan Perkhidmatan Kemas Kini untuk mengekalkan sambungan yang sah. Ia disimpan pada komputer anda sahaja, bukan pada pelayan. Kuki atau token ini mengandungi maklumat (seperti masa imbasan terakhir) untuk mencari kemas kini terbaru yang tersedia. Ia mengandungi maklumat untuk menguruskan kandungan mana yang harus dimuat turun ke komputer anda, bila harus dilakukan serta GUID untuk mengenal pasti komputer anda kepada pelayan.
Maklumat yang terkandung dalam kandungan kuki/token disulitkan oleh pelayan (kecuali masa tamat tempoh kuki atau token). Kuki atau token ini bukan kuki pelayar supaya ia tidak boleh dikawal dengan seting pelayar anda. Kuki atau token tidak boleh dialih keluar; walau bagaimanapun, jika anda tidak menggunakan Perkhidmatan Kemas kini, kuki/token tidak akan digunakan.
Pilihan dan kawalan
Jika anda memilih seting ekspres semasa menyediakan Windows, perkhidmatan Kemas Kini Windows dihidupkan dan disetkan kepada pasang kemas kini secara automatik.
Jika anda menghidupkan Perkhidmatan Kemas Kini, tanpa mengambil kira seting yang anda pilih, kemas kini yang diperlukan untuk sesetengah komponen perkhidmatan akan dimuat turun dan dipasang secara automatik tanpa makluman lanjut kepada anda Jika anda lebih suka untuk tidak menerima kemas kini yang diperlukan, matikan Perkhidmatan Kemas Kini.
Anda juga boleh memilih sama ada untuk menyemak atau memasang secara automatik kemas kini Penting dan Disyorkan untuk komputer anda atau kemas kini Penting sahaja. Kemas kini pilihan tidak akan dipasang secara automatik. Selepas menyediakan Windows, anda boleh menukar seting Windows Update dalam Panel Kawalan atau dalam seting PC.
Jika anda telah memilih untuk menyemak dan memasang kemas kini yang penting dan menerima MSRT sebagai sebahagian daripada kemas kini ini untuk komputer anda, anda boleh menyahdayakan kefungsian pelaporan perisian dengan mengikuti arahan di:
http://www.support.microsoft.com/?kbid=890830
Kemas kini apl automatik Gedung Windows
Apa yang dilakukan ciri ini
Ciri ini menyemak, memuat turun, dan memasang kemas kini aplikasi Gedung Windows untuk memastikan anda memiliki versi terkini. Kemas kini aplikasi mungkin merangkumi kemas kini keselamatan, kemas kini prestasi, atau fungsi atau kandungan baru. Aplikasi yang dikemas kini mungkin menggunakan keupayaan Windows berlainan daripada versi terdahulu, yang boleh memberikan mereka capaian kepada sumber lain pada PC anda. Anda boleh mengetahui mengenai perubahan keupayaan pada Halaman Perihalan Produk untuk aplikasi dalam Gedung Windows.
Maklumat yang dikumpulkan, diproses atau dihantar
Untuk menyediakan kemas kini apl automatik, Gedung menghantar maklumat berikut kepada Microsoft: 
•	Satu senarai semua apl yang dipasang dari Gedung oleh semua pengguna pada PC anda
•	Maklumat pelesenan untuk setiap apl
•	Kejayaan, kegagalan, dan ralat yang anda hadapi semasa mengemas kini apl dari Gedung.
•	Pengecam Unik Sejagat (GUID) - nombor yang dijana secara rawak yang tidak mengandungi sebarang maklumat peribadi.
•	Nama BIOS, nombor semakan dan tarikh semakan 
•	Maklumat asas mengenai PC anda, seperti pengeluar, model, dan edisi Windows yang sedang anda guna
Penggunaan maklumat
Maklumat ini digunakan untuk menyediakan perkhidmatan kemas kini. Ia juga digunakan untuk menjana statistik agregat yang membantu kami untuk menganalisis arah aliran serta meningkatkan produk dan perkhidmatan kami. Ia tidak digunakan untuk mengenal pasti, menghubungi, atau mensasarkan iklan kepada anda. 
Pilihan dan kawalan  
Jika anda pilih seting ekspres apabila menyediakan Windows, Gedung Windows akan menyemak, memuat turun, dan memasang kemas kini aplikasi secara automatik, walaupun anda mendaftar keluar Gedung Windows. Jika anda menyahaktifkan kemas kini aplikasi automatik, anda boleh memilih sama ada anda mahu memasang kemas kini aplikasi apabila mendaftar masuk Gedung Windows. 

Untuk menyahaktifkan kemas kini aplikasi automatik:
•	Buka Gedung Windows
•	Leret dari tepi kanan skrin, kemudian ketik Seting.
Jika anda menggunakan tetikus, halakannya ke penjuru kanan bawah skrin, kemudian klik Seting.
•	Ketik atau klik Kemas kini aplikasi.
•	Ketik atau klik Kemas kini apl saya secara automatik untuk mematikan kemas kini apl automatik.
Untuk mengetahui mengenai perkara yang boleh dilakukan oleh versi terkini apl dan mengetahui kali terakhir apl dikemas kini, anda boleh melihat Halaman Perihalan Produk bagi apl dalam Gedung Windows.  

Bantu meningkatkan Gedung Windows dengan menghantar URL bagi kandungan web yang digunakan oleh aplikasi
Apa yang dilakukan ciri ini 
Sesetengah aplikasi yang anda dapat dari Gedung adalah seperti laman web dan mungkin mendedahkan komputer anda kepada perisian yang berkemungkinan tidak selamat, seperti perisian berniat jahat. Jika anda memilih untuk menghidupkan ciri ini, ia mengumpul maklumat mengenai kandungan web yang digunakan oleh aplikasi ini untuk membantu Microsoft mendiagnosis kelakuan yang berkemungkinan tidak selamat. Sebagai contoh, Microsoft mungkin menggunakan maklumat ini untuk mengalih keluar aplikasi daripada Gedung. 
Maklumat yang dikumpulkan, diproses atau dihantar 
Jika anda memilih untuk menghantar maklumat mengenai kandungan web yang digunakan oleh aplikasi anda, Microsoft akan mengumpul maklumat mengenai URL dan jenis kandungan yang aplikasi ini capai semasa anda menggunakannya. Ia boleh membantu kami mengenal pasti mana satu antara aplikasi ini yang menerima kandungan daripada laman web berbahaya atau tidak selamat. Laporan dihantar kepada Microsoft merangkumi maklumat seperti nama atau pengecam aplikasi, URL penuh bagi alamat capaian aplikasi, dan URL penuh yang menunjukkan lokasi bagi sebarang JavaScript yang aplikasi capai. Windows menjana nombor yang dipanggil pengecam unik secara global (GUID) yang dihantar kepada Microsoft dengan setiap laporan. GUID membolehkan kami menentukan data mana yang dihantar daripada komputer tertentu dari masa ke semasa. GUID tidak mengandungi sebarang maklumat peribadi dan tidak digunakan untuk mengenal pasti anda. 
Untuk membantu melindungi privasi anda, maklumat yang dihantar kepada Microsoft disulitkan. Maklumat yang mungkin dikaitkan dengan laman web yang aplikasi ini capai, seperti terma carian atau data yang anda masukkan ke dalam aplikasi, mungkin dimasukkan. Sebagai contoh, jika anda mencari perkataan dalam aplikasi kamus, perkataan yang anda cari mungkin termasuk maklumat yang dihantar kepada Microsoft sebagai sebahagian daripada alamat penuh yang dicapai oleh aplikasi. Microsoft menapis alamat ini untuk mengalih keluar maklumat peribadi seboleh mungkin. 
Penggunaan maklumat 
Microsoft menyemak secara berkala maklumat yang dihantar untuk membantu mengesan aplikasi yang mungkin berinteraksi dengan kandungan web yang tidak selamat, seperti alamat atau skrip web yang berbahaya. Kami mungkin menggunakan maklumat ini untuk mengambil tindakan terhadap aplikasi yang berkemungkinan berbahaya. Alamat bagi kandungan web boleh dengan secara tidak sengaja mengandungi maklumat peribadi, tetapi, maklumat ini tidak digunakan untuk mengenal pasti, menghubungi atau mensasarkan pengiklanan kepada anda. Kami menggunakan GUID untuk menentukan bagaimana tersebarnya maklum balas yang kami terima dan bagaimana untuk mengutamakannya. Contohnya, GUID membenarkan Microsoft  membezakan antara kelakuan yang berpotensi tidak selamat yang berlaku 100 kali pada PC tunggal, dan kelakuan yang sama berlaku sekali pada setiap 100 PC. 
Pilihan dan kawalan 
Jika anda memilih seting ekspres semasa menyediakan Windows, Windows akan menghantar maklumat mengenai kandungan web yang digunakan oleh aplikasi anda dari Store terbina menggunakan JavaScript. Jika anda memilih untuk menyuaikan seting, anda boleh mengawal seting ini dengan memilih Gunakan perkhidmatan dalam talian SmartScreen untuk membantu melindungi daripada kandungan berniat jahat dalam tapak yang dimuatkan oleh apl Gedung Windows dan Internet Explorer dan dalam muat turun berniat jahat di bawah Bantu melindungi PC dan privasi anda. Selepas pemasangan, anda boleh menukar seting ini dalam Privasi dalam seting PC. 
Program Pembaikan Pengalaman Pelanggan (CEIP) Windows
Apa yang dilakukan ciri ini
Program Pembaikan Pengalaman Pelanggan (CEIP) Windows boleh mengumpul maklumat mengenai cara anda menggunakan aplikasi anda, PC anda, peranti tersambung, dan Windows. Ia juga boleh mengumpul maklumat mengenai prestasi dan kebolehpercayaan masalah yang mungkin berlaku. Jika anda memilih untuk menyertai CEIP Windows, Windows akan menghantar data ini kepada Microsoft, dan secara berkala juga akan memuat turun fail untuk mengumpulkan maklumat lebih relevan mengenai cara anda menggunakan Windows dan aplikasi. Laporan CEIP dihantar kepada Microsoft untuk membantu memperbaiki ciri paling kerap digunakan oleh pelanggan, dan mencipta penyelesaian kepada masalah biasa.
Maklumat yang dikumpulkan, diproses atau dihantar
Laporan CEIP boleh menyertakan maklumat seperti:
•	Maklumat konfigurasi, termasuk maklumat seperti bilangan pemproses di dalam PC anda, bilangan sambungan rangkaian yang sedang digunakan, resolusi skrin untuk peranti paparan dan versi Windows yang sedang dijalankan.
•	Maklumat prestasi dan kebolehpercayaan, termasuk berapa cepat aplikasi memberi respons apabila anda menekan butang, berapa banyak masalah yang anda alami dengan aplikasi atau peranti, dan berapa cepat maklumat dihantar atau diterima melalui sambungan rangkaian.
•	Maklumat penggunaan aplikasi, termasuk maklumat mengenai ciri yang paling kerap anda gunakan, seperti berapa kerap anda membuka aplikasi, berapa kerap anda menggunakan  Bantuan dan Sokongan Windows, perkhidmatan mana anda gunakan untuk mendaftar masuk ke aplikasi, dan berapa banyak folder biasa anda cipta pada desktop anda.
Laporan CEIP juga mengandungi maklumat mengenai peristiwa (data log peristiwa) pada PC anda sehingga tujuh hari sebelum masa anda memutuskan untuk menyertai CEIP. Memandangkan kebanyakan pengguna memutuskan untuk menyertai CEIP dalam masa beberapa hari dari masa persediaan Windows, Microsoft menggunakan maklumat ini untuk menganalisis dan meningkatkan pengalaman persediaan Windows.
Maklumat ini dihantar kepada Microsoft  apabila anda disambungkan kepada Internet. Laporan CEIP tidak dengan sengaja mengekang maklumat perhubungan, seperti nama, alamat, atau nombor telefon anda, bagaimanapun, beberapa laporan mungkin secara tidak sengaja mengandungi pengecam individu, seperti nombor siri untuk peranti yang disambungkan pada anda. Microsoft menapis maklumat yang terkandung dalam laporan CEIP untuk cuba mengalih keluar sebarang pengecam individu yang mungkin terkandung dalamnya.
CEIP secara rawak menjana nombor yang dipanggil pengecam unik sejagat (GUID) yang dihantar bersama setiap laporan CEIP kepada Microsoft. GUID membolehkan kami menentukan data mana yang dihantar daripada komputer tertentu dari masa ke semasa. Sesetengah laporan CEIP mungkin juga menyertakan GUID yang diterbitkan daripada akaun Microsoft anda. 
CEIP juga akan secara berkala memuat turun fail untuk mengumpul maklumat yang lebih relevan mengenai cara anda menggunakan Windows dan aplikasi. Fail ini membantu Windows mengumpulkan maklumat tambahan untuk membantu Microsoft mencipta penyelesaian untuk masalah biasa dan memahami dengan lebih baik corak penggunaan Windows dan aplikasi.
Penggunaan maklumat
Microsoft menggunakan maklumat CEIP untuk memperbaik produk dan perkhidmatan kami, serta perisian dan perkakasan pihak ketiga yang direka untuk digunakan bersama produk dan perkhidmatan ini. Kami juga mungkin berkongsi maklumat CEIP agregat dengan rakan kongsi Microsoft, agar mereka boleh mempertingkatkan produk dan perkhidmatan mereka, tetapi maklumat yang dikongsi ialah dalam bentuk agregat dan tidak boleh digunakan untuk mengenal pasti, menghubungi, atau mensasarkan pengiklanan kepada anda. Kami menggunakan GUID untuk membezakan berapa meluaskah maklum balas yang kami terima dan bagaimana untuk mengutamakannya. Contohnya, GUID membolehkan Microsoft membezakan antara seorang pelanggan mengalami masalah yang sama beratus kali dengan seratus pelanggan mengalami masalah yang sama satu kali. Microsoft tidak menggunakan maklumat yang dikumpulkan oleh CEIP untuk mengenal pasti atau menghubungi anda.
Pilihan dan kawalan
Jika anda memilih seting ekspres semasa menyediakan Windows, anda aktifkan CEIP Windows: Windows dan aplikasi Microsoft daripada Gedung Windows akan dapat menghantar laporan CEIP untuk semua pengguna pada PC anda. Jika anda memilih untuk menyuaikan seting, anda boleh mengawal CEIP dengan memilih Hantarkan Microsoft maklumat mengenai cara saya menggunakan PC saya, sebagai sebahagian daripada Program Pembaikan Pengalaman Pelanggan di bawah Bantu memperbaik produk dan perkhidmatan Microsoft. Selepas menyediakan Windows, pentadbir boleh menukar seting ini dalam Pusat Tindakan dalam Panel Kawalan.
Untuk mendapatkan info lanjut, lihat soalan lazim CEIP di: 
http://go.microsoft.com/fwlink/?LinkID=52095
Pelaporan Ralat Windows 
Apa yang dilakukan ciri ini 
Pelaporan Ralat Windows membantu Microsoft dan rakan kongsi Microsoft mendiagnosis masalah perisian yang anda guna dan memberikan penyelesaiannya. Bukan semua masalah mempunyai penyelesaian, tetapi apabila penyelesaian tersedia, ia ditawarkan sebagai langkah untuk menyelesaikan masalah yang anda laporkan atau sebagai kemas kini untuk pemasangan. Untuk membantu mencegah masalah dan menjadikan perisian boleh dipercayai, beberapa penyelesaian juga disertakan dalam pek perkhidmatan dan perisian versi akan datang. 
Maklumat yang dikumpulkan, diproses atau dihantar 
Banyak produk perisian direka untuk berfungsi dengan Pelaporan Ralat Windows. Jika masalah berlaku dalam salah satu daripada produk ini, anda mungkin ditanya sama ada anda mahu melaporkannya.
Pelaporan Ralat Windows mengumpul maklumat yang berguna untuk mendiagnosis dan menyelesaikan masalah yang berlaku, seperti tempat masalah berlaku dalam perisian atau perkakasan, jenis atau tahap masalah, fail yang membantu menerangkan masalah, perisian asas dan maklumat perkakasan, atau kemungkinan masalah prestasi perisian dan keserasian. Jika anda menggunakan Windows untuk mengehos mesin maya, laporan ralat yang dihantar kepada Microsoft mungkin mengandungi maklumat mengenai mesin maya.
Pelaporan Ralat Windows juga mengumpul maklumat mengenai aplikasi, pemacu, dan peranti untuk membantu Microsoft memahami dan meningkatkan keserasian peranti dan aplikasi. Maklumat mengenai aplikasi mungkin menyertakan nama fail boleh laksana aplikasi. Maklumat mengenai peranti dan pemacu mungkin menyertakan nama peranti yang telah anda pasang pada PC anda dan fail boleh laksana berkaitan dengan pemacu peranti tersebut. Maklumat mengenai syarikat yang menerbitkan aplikasi atau pemacu mungkin dikumpul. 
Jika anda pilih untuk menghidupkan pelaporan automatik semasa menyediakan Windows, perkhidmatan pelaporan akan menghantar maklumat asas secara automatik mengenai tempat masalah berlaku. Dalam sesetengah kes, perkhidmatan pelaporan akan menghantar maklumat tambahan secara automatik untuk membantu mendiagnosis masalah, seperti petikan separa memori PC. Sesetengah laporan ralat mungkin secara tidak sengaja mengandungi maklumat peribadi. Sebagai contoh, laporan yang mengandungi tangkapan gambar memori PC mungkin mempunyai nama anda, sebahagian daripada dokumen yang sedang anda buat, atau data yang baru anda hantar ke laman web. 
Untuk membantu mendiagnosis jenis masalah tertentu, Pelaporan Ralat Windows mungkin mencipta laporan yang mengandungi maklumat tambahan, seperti fail log. Sebelum menghantar laporan tambahan ini, Windows akan tanya sama ada anda mahu menghantar laporan, meskipun anda telah menghidupkan pelaporan automatik.
Selepas anda menghantar laporan, perkhidmatan pelaporan mungkin meminta anda maklumat selanjutnya mengenai masalah yang berlaku. Jika anda memilih untuk memberikan nombor telefon atau alamat e-mel anda dalam maklumat ini, laporan ralat anda akan dikenal pasti secara peribadi. Microsoft mungkin menghubungi anda untuk meminta maklumat tambahan untuk membantu menyelesaikan masalah yang dilaporkan.
Pelaporan Ralat Windows secara rawak menjana nombor yang dipanggil pengecam unik sejagat (GUID) yang dihantar kepada Microsoft bersama setiap laporan. GUID membolehkan kami menentukan data mana yang dihantar daripada komputer tertentu dari masa ke semasa. GUID tidak mempunyai sebarang maklumat peribadi.
Untuk membantu melindungi privasi anda, maklumat dihantar secara disulitkan melalui SSL.
Penggunaan maklumat 
Microsoft menggunakan maklumat mengenai ralat dan masalah yang dilaporkan oleh pengguna Windows untuk meningkatkan produk dan perkhidmatan Microsoft, serta perisian dan perkakasan pihak ketiga yang direka khas untuk digunakan dengan produk dan perkhidmatan ini. Kami menggunakan GUID untuk menentukan bagaimana tersebarnya maklum balas yang kami terima dan bagaimana untuk mengutamakannya. Contohnya, GUID membolehkan Microsoft membezakan antara seorang pelanggan mengalami masalah yang sama beratus kali dengan seratus pelanggan mengalami masalah yang sama satu kali.
Pekerja, kontraktor, vendor, dan rakan kongsi Microsoft mungkin diberikan capaian kepada bahagian relevan maklumat yang dikumpul, tetapi mereka hanya dibenarkan menggunakan maklumat untuk membaiki atau meningkatkan  produk dan perkhidmatan Microsoft, atau perisian dan perkakasan pihak ketiga yang direka khas untuk digunakan bersama  produk dan perkhidmatan Microsoft. Jika laporan ralat mengandungi maklumat peribadi, Microsoft tidak akan menggunakan maklumat untuk mengenal pasti, menghubungi, atau mensasarkan iklan kepada anda. Bagaimanapun, jika anda memilih untuk memberikan maklumat perhubungan seperti yang dinyatakan di atas, kami boleh menggunakan maklumat ini untuk menghubungi anda.
Pilihan dan kawalan 
Jika anda memilih seting ekspres semasa persediaan Windows, Pelaporan Ralat Windows akan menghantar laporan asas secara automatik untuk mencari penyelesaian kepada masalah secara dalam talian. Jika anda memilih untuk menyuaikan seting, anda boleh mengawal Pelaporan Ralat Windows dengan memilih Gunakan Pelaporan Ralat Windows untuk menyemak dalam talian untuk mendapatkan penyelesaian kepada masalah di bawah Semak dalam talian untuk mendapatkan penyelesaian. Selepas menyediakan Windows, anda boleh menukar seting ini dalam Pusat Tindakan dalam Panel Kawalan.
Untuk mendapatkan maklumat lanjut, lihat pernyataan privasi Perkhidmatan Pelaporan Ralat Microsoft di:
http://go.microsoft.com/fwlink/?LinkId=50163 
Program Pembaikan Pengalaman Bantuan Windows
Apa yang dilakukan ciri ini
Program Pembaikan Pengalaman Bantuan (HEIP) membantu Microsoft mengenal pasti trend pelanggan kami menggunakan  Bantuan dan Sokongan Dalam Talian Windows agar kami boleh meningkatkan hasil gelintar kami dan tahap relevan kandungan kami.
Maklumat yang dikumpulkan, diproses atau dihantar
HEIP menghantar kepada Microsoft maklumat mengenai versi Windows yang dijalankan pada PC anda dan mengenai cara anda menggunakan Bantuan dan Sokongan Windows, merangkumi pertanyaan yang anda masukkan semasa menggelintar Bantuan Dan Sokongan Windows dan mana-mana pengadaran atau maklum balas pada topik Bantuan yang ditunjukkan kepada anda. Apabila anda menggelintar, menyemak imbas, atau memberikan sebarang pengadaran atau maklum balas mengenai topik Bantuan yang ditunjukkan kepada anda, maklumat ini akan dihantar kepada Microsoft. 
HEIP secara rawak menjana nombor yang digelar pengecam unik sejagat (GUID) yang dihantar kepada Microsoft bersama setiap laporan HEIP. GUID membolehkan kami menentukan data yang mana dihantar dari mesin tertentu setiap masa. GUID tidak mempunyai sebarang maklumat peribadi. GUID ini lain daripada GUID yang digunakan oleh Pelaporan Ralat Windows dan CEIP Windows. 
Penggunaan maklumat
Data yang dikumpulkan diguna untuk mengenal pasti trend dan pola penggunaan supaya Microsoft boleh meningkatkan kualiti kandungan yang kami sediakan dan tahap relevan hasil gelintar kami. Kami menggunakan GUID untuk menentukan berapa meluaskah isu yang kami terima dan bagaimana untuk mengutamakannya. Contohnya, GUID membenarkan Microsoft membezakan antara seorang pelanggan mengalami masalah yang sama beratus kali dengan seratus pelanggan mengalami masalah yang sama satu kali.
Program Penambahbaikan Pengalaman Bantuan tidak dengan sengaja mengumpul sebarang maklumat yang boleh digunakan untuk mengenal pasti anda secara peribadi. Jika anda menaip maklumat sedemikian ke dalam kotak carian atau maklum balas, maklumat akan dihantar, tetapi Microsoft tidak menggunakan maklumat tersebut untuk mengenal pasti, menghubungi atau mensasarkan iklan kepada anda. 
Pilihan dan kawalan
Jika anda memilih seting ekspres semasa persediaan Windows, anda menyertai Program Pembaikan Pengalaman Bantuan. Jika anda memilih untuk menyuaikan seting, anda boleh mengawal seting Program Pembaikan Pengalaman Bantuan dengan memilih Hantarkan Microsoft maklumat tentang cara saya menggunakan Bantuan, sebagai sebahagian daripada Program Pembaikan Pengalaman Bantuan di bawah Bantu memperbaik produk dan perkhidmatan Microsoft. Selepas menyediakan Windows, anda boleh mengubah seting ini dalam Bantuan dan Sokongan Windows. 
Gelintar Windows
Apa yang dilakukan ciri ini 
Gelintar Windows membolehkan anda mencari peranti anda dan Internet dari satu tempat. Untuk memberikan hasil gelintar lebih baik, Gelintar Windows boleh menggunakan Bing dan Platform Lokasi Windows.  Sila ambil perhatian bahawa terdapat ciri gelintaran lain pada peranti anda yang disediakan oleh Microsoft, seperti gelintaran dalam Gedung Windows, Internet Explorer dan produk Microsoft yang lain.  
Maklumat yang dikumpulkan, diproses atau dihantar 
Jika anda pilih untuk mendapat hasil gelintar web, Windows menghantar perkataan yang anda taip di dalam Gelintar Windows kepada Microsoft. Untuk membantu meningkatkan hasil gelintar, Gelintar Windows juga menghantar maklumat kepada Microsoft mengenai cara anda berinteraksi dengan ciri. Windows Search juga menghantar pengecam untuk memberikan hasil gelintaran yang diperibadikan berdasarkan interaksi anda dengan Bing serta produk dan perkhidmatan Microsoft lain. Jika anda mendaftar masuk ke Windows dengan akaun Microsoft, pengecam akan dikaitkan dengan akaun Microsoft anda. Anda boleh memilih untuk tidak mendapat hasil diperibadikan dalam Windows Search, dan dengan ini pengecam tidak akan dihantar.
Jika anda benarkan Windows Search untuk menggunakan lokasi anda, lokasi fizikal peranti anda seperti yang diberikan oleh platform lokasi Windows akan dihantar kepada Microsoft sebagai sebahagian daripada setiap permintaan gelintar. Sebagai alternatif, kami boleh mencuba untuk menerbitkan lokasi fizikal anggaran anda berdasarkan pada alamat IP anda.   
Apabila anda menggunakan Windows Search untuk menggelintar dalam aplikasi, istilah gelintaran anda diberikan kepada aplikasi.
Penggunaan maklumat 
Jika anda memilih untuk menggunakan Windows Search untuk mendapatkan hasil gelintaran web, kami menggunakan istilah gelintar yang anda berikan, sejarah gelintaran dalam talian dan setempat anda, maklumat yang dikaitkan dengan akaun Microsoft anda dan lokasi peranti anda untuk memberikan saranan gelintaran relevan, hasil gelintaran yang diperibadikan dan pengalaman yang diperibadikan dalam produk dan perkhidmatan Microsoft. Untuk mengetahui lebih lanjut mengenai cara data anda digunakan, baca pernyataan privasi Bing di: http://go.microsoft.com/fwlink/?linkid=248686
Apabila anda menggunakan Windows Search untuk menggelintar dalam aplikasi pihak ketiga, penggunaan maklumat yang dikumpul akan tertakluk kepada amalan privasi pihak ketiga. Jika anda gelintar dalam aplikasi Microsoft, amalan privasi aplikasi akan diterangkan dalam pernyataan privasinya.
Pilihan dan kawalan 
Jika anda memilih seting ekspres semasa menyediakan Windows, anda membenarkan Windows Search untuk mendapatkan cadangan gelintaran dan hasil web dan anda membenarkan Microsoft untuk menggunakan data daripada Windows Search (termasuk lokasi) untuk memperibadikan Windows Search dan pengalaman Microsoft yang lain. Jika anda memilih untuk menyesuaikan seting, anda boleh memutuskan sama ada untuk menukar seting ini untuk Windows Search. Selepas menyediakan Windows, anda boleh menukar seting ini dalam Gelintar dalam seting PC. 
Anda boleh juga mengosongkan sejarah carian anda dan mematikan hasil carian peribadi untuk Windows Search dalam Carian dalam Carian & apl di seting PC. Ini mengosongkan sejarah carian tempatan anda dan mengarahkan Microsoft supaya tidak menggunakan sebarang sejarah carian yang dikumpulkan sebelum ini yang disimpan oleh Bing yang digunakan untuk memperibadikan pengalaman Windows Search anda. Ini tidak menghapuskan maklumat yang digunakan oleh Microsoft dalam agregat untuk meningkatkan hasil gelintaran dan penglaman Microsoft lain. Maklumat tersebut dikekalkan dan tidak bernama seperti yang dinyatakan dalam pernyataan privasi Bing di: 
http://go.microsoft.com/fwlink/?linkid=248686
Windows SmartScreen
Apa yang dilakukan ciri ini 
Windows SmartScreen membantu memastikan PC anda selamat dengan menyemak fail yang dimuat turun dan kandungan web dalam aplikasi untuk membantu melindungi anda daripada perisian berniat jahat dan kandungan web yang berpotensi tidak selamat. Sebelum fail yang dimuat turun yang tidak diketahui atau berpotensi tidak selamat dibuka, Windows akan memaparkan amaran. Jika SmartScreen mengesan kandungan web yang berpotensi tidak selamat dalam aplikasi, Windows akan memaparkan amaran sebagai ganti kandungan.
Maklumat yang dikumpulkan, diproses atau dihantar 
Jika anda menggunakan Windows SmartScreen untuk menyemak fail yang dimuat turun, Windows menghantar maklumat kepada perkhidmatan dalam talian SmartScreen mengenai sesetengah aplikasi yang anda gunakan dan sesetengah fail yang anda muat turun daripada Internet. Maklumat ini mungkin mengandungi nama fail, pengecam fail ("hash"), dan maklumat sijil digital bersama-sama maklumat standard PC dan nombor versi penapis Windows SmartScreen. Untuk membantu melindungi privasi anda, maklumat yang dihantar kepada Microsoft disulitkan melalui SSL.
Jika anda memilih untuk menggunakan Windows SmartScreen untuk menyekat kandungan yang berpotensi tidak selamat dalam aplikasi, Windows menghantar maklumat kepada perkhidmatan dalam talian SmartScreen termasuk alamat dan jenis kandungan yang dicapai oleh aplikasi tersebut apabila anda menggunakannya. Sebagai responsnya, perkhidmatan dalam talian memberitahu PC anda sama ada kandungannya telah dilaporkan kepada Microsoft sebagai tidak selamat atau mencurigakan. Laporan yang dihantar kepada Microsoft termasuk maklumat seperti nama atau pengecam aplikasi dan alamat penuh kandungan web yang dicapai oleh aplikasi. 
Untuk membantu melindungi privasi anda, maklumat yang dihantar kepada Microsoft disulitkan. Maklumat yang mungkin dikaitkan dengan halaman web yang dicapai dalam aplikasi, seperti istilah gelintaran, mungkin dimasukkan dalam alamat yang dihantar kepada Microsoft. Sebagai contoh, jika anda mencari perkataan dalam aplikasi kamus, perkataan yang anda cari mungkin dihantar kepada Microsoft sebagai sebahagian daripada alamat penuh yang dicapai oleh aplikasi. Microsoft menapis alamat ini untuk mengalih keluar maklumat peribadi seboleh mungkin. 
Windows menjana nombor yang dipanggil pengecam unik secara global (GUID) yang dihantar kepada Microsoft dengan setiap laporan. GUID membolehkan kami menentukan data mana yang dihantar daripada komputer tertentu dari masa ke semasa. GUID tidak mempunyai sebarang maklumat peribadi.
Penggunaan maklumat 
Microsoft menggunakan maklumat yang dinyatakan di atas untuk memberikan amaran kepada anda mengenai fail dan aplikasi yang dimuat turun yang berpotensi tidak selamat dalam aplikasi. Sebagai contoh, jika SmartScreen mengesan ancaman yang mungkin berlalku dalam aplikasi yang menyokong SmartScreen, Windows akan memaparkan amaran sebagai ganti kandungan. Kami turut menggunakan maklumat untuk meningkatkan SmartScreen dan produk dan perkhidmatan yang lain. Microsoft tidak menggunakan maklumat untuk menyasarkan iklan kepada anda.
Pilihan dan kawalan 
Jika anda pilih seting ekspres semasa menyediakan Windows, anda aktifkan Windows SmartScreen. Jika anda memilih untuk menyuaikan seting, anda boleh mengawal Windows SmartScreen dengan memilih Gunakan perkhidmatan dalam talian SmartScreen untuk membantu melindungi daripada kandungan berniat jahat dalam tapak yang dimuatkan oleh aplikasi Gedung Windows dan Internet Explorer dan muat turun berniat jahat di bawah Bantu melindungi PC dan privasi anda. Selepas menyediakan Windows, anda boleh menukar seting ini dalam Pusat Tindakan dalam Panel Kawalan. Untuk mendapatkan info mengenai Internet Explorer SmartScreen, lihat seksyen Penapis SmartScreen dalam pernyataan privasi Internet Explorer di:
http://go.microsoft.com/fwlink/?LinkId=239590